Mladi Balkana za Evropu – Drugi regionalni forum tematskih mreža - POLITEIA (DEV)\nMladi Balkana za Evropu – Drugi regionalni forum tematskih mreža\nDrugi regionalni forum tematskih mreža u okviru projekta „Mladi Balkana za Evropu“ održan je 25. i 26. marta 2021. u organizaciji partnera LDA Subotica.\nOvaj drugi regionalni forum tematskih mreža okupio je regionalne mreže organizacija civilnog društva, stručnjake, aktiviste nevladinih organizacija, omladinske grupe i relevantne donosioce odluka kako bi razgovarali o nekim ključnim izazovima u vezi sa unapređenjem procesa evropskih integracija na Zapadnom Balkanu. Kao što su ukazali mnogi mladi učesnici različitih projektnih aktivnosti ovog projekta iz lokalnih zajednica širom regiona, neophodni su strukturiraniji dijalog i zastupanje zasnovano na dokazima na regionalnom, nacionalnom i lokalnom nivou kako bi se podržale demokratske reforme u oblastima vladavine zakona, obrazovanja i zapošljavanja, kao i reforma javne uprave (PAR) sa posebnim fokusom na decentralizaciju i dobro upravljanje na lokalnom nivou. Opšti cilj ovog događaja je da poboljša dijalog i promoviše razvoj i efikasnu primenu participativnih i transparentnih politika koje uzimaju u obzir potrebe građana u lokalnim zajednicama širom regiona Zapadnog Balkana.\nOtvarajaći forum, Stanka Parać Damjanović, ispred organizacije LDA Subotica, pozdravila je sve učesnike i ukratko predstavila projekat. U okviru uvodnih izlaganja, obratile su se Nataša Vučković, izvršna direkorka Fondacije Centar za demokratiju i Nataša Dragojlović, koordinatorka Nacionalnog konventa o Evropskoj uniji u Srbiji.\nNataša Vučković se osvrnula na uticaj pandemije i naglasila da je ubrzana digitalizacija prouzrokovana pandemijom korona virusa doprinela tome da ova važna pitanja dođu do više mladih ljudi, kao i da oni budu aktivnije uključeni. Vučković je predstavila izazove sa kojima se suočavaju Zapadni Balkan, sa jedne strane, ali i Evropska unija, sa druge strane. Posledice konflikata na Zapadnom Balkanu su i dalje vidljive, proces pomirenja sporo napreduje, ekonomski i socijalni napredak je spor, dok je jedina zajednička stvar na Zapadnom Balkanu koja se sve brže dešava – odlazak mladih iz svojih zemalja usled nedostatka perspektive.\nNataša Dragojlović obratila se učesnicima ispred Nacionalnog konventa o Evropskoj uniji u Srbiji. Dragojlović je naglasila da je najveći izazov u zemljama Zapadnog Balkana primena i poštovanje zakona. Ona je navela da ključni problem u regionu leži u nepostojanju sistema, kao i da u procesu evropskih integracija najviše prepreka stoji u oblasti vladavine prava. Dragojlović je navela da se Srbija suočava sa jakim desničarskim narativima koji su doveli do sukoba tokom devedesetih godina i protiv kojih se organizacije civilnog društava zajedno sa mladima moraju boriti. Ona je podsetila sve prisutne da se reforme sprovode pre svega u cilju poboljšanja života građana i da preporuke koje Nacionalni konvent o EU šalje Vladi RS svake godine odražavaju želje i potrebe građana. Dragojlović je rekla da se godišnji Izveštaj Evropske unije o napretku svake godine poklapa sa gore navedenim preporukama koje priprema Nacionalni konvent o EU što ukazuje na sve veću potrebu za stvaranjem uređenog društva. Ona je zaključila da su slobodni izbori, sloboda govora, sloboda medija, zaštita manjina i sprovođenje zakona i ustava ključni za napredak i pozvala mlade ljude da se bore za unapređenje demokratije i kreiranje liberalnog društva koje se zasniva na vladavini prava.\nVladimir Međak ispred Evropskog pokreta u Srbiji predstavio je novu metodologiju pregovora o članstvu u EU. Nova metodologija je nastala, pre svega, kao rezultat kašnjenja u ispunjavanju obaveza, ali same obaveze koje Srbija treba da ispuni ostaju iste, dok je promenjen samo način na koji treba to da se uradi. Međak je predstavio gde je Srbija danas u procesu pristupanja – zatvorena su dva poglavlja, otvoreno je ukupno 18 poglavlja, dok je pregovaračka pozicija predata za još pet poglavlja, tako da se može reći da se Srbija sada nalazi na polovini svog puta ka punopravnom članstvu u EU. Međak je predstavio prosečno vreme potrebno svakoj strani (EU i Srbija) za završavanje različitih faza pregovora zaključno sa 31.1.2021., gde je posebno naglasio da je Srbiji za ispunjavanje prelaznih merila za poglavlja 23 i 24 potrebno 54 meseca. Poređenja radi, Srbija je za 6 godina otvorila 18 poglavlja i zatvorila 2, dok je Crna Gora za 7,5 godina otvorila 32 poglavlja i zatvorila 3. Prelazna merila za PG 23 i 24 su neispunjena, a ona diktiraju tempo pregovora. Najveću novinu u novoj metodologiji zapravo predstavlja uvođenje praćenja komunikacija prema građanima o EU i proširenju, nakon što su uočene kampanje fake news kroz medije koje spozoriše država. Retorika u Srbiji je antievropska, dok se država deklarativno zalaže za ulazak u EU, zaključio je Međak.\nNakon uvodnih izlaganja, usledila su dva panela. Na prvom su Jovana Knežević, Center za evropske politike, Anja Bosilkova Antovska, Balkanska mreža za razvoj civilnog društva iz Severne Makedonije i Snježana Ivandić, Mreža mira iz Bosne i Hercegovine predstavile svoje incijative koje doprinose strukturnom dijalogu između civilnog društva i donosioca odluka. Na drugom panelu diskutovalo se o unapređenju demokratske kulture učešća reformom donošenja sektorskih politika sa Ljiljanom Uzelac, MDULS, Biljanom Cvetanovskom Gugoskom, UNDP, Severna Makedonija, Marijom Hajduković, Ministarstvo javne uprave Crne Gore i Danijelom Dašićem koji je govorio ispred Nacionalne koalicije za decentralizaciju iz Niša.\nHome - Događaji - Mladi Balkana za Evropu – Drugi regionalni forum tematskih mreža


Bez Bosne i Hercegovine entitet RS će i politički i ekonomski nestati\nPovodom nastavka tvrdnji Milorada Dodika o tome kako će BiH nestati, da će doći do razdruživanja, te da jedino entitet RS može samostalno funkcionisati, u ime SDP BiH želim jasno poručiti kako takva politika može dovesti samo do nestanka entiteta RS, a nikako BiH.\nKrajnje je vrijeme da se takva politika porazi i odbaci i to prije svih od građana entiteta RS, jer upravo njima nanosi najveću štetu.\nDodik jako dobro zna da bez BiH nema opstanka RS ni u političkom ni u ekonomskom smislu.\nNjegova politika vrijeđanja, zastrašivanja i blokada vodi entitet RS u potpuni haos i vjerovatni nestanak.\nNeka Dodik objasni građanima RS kako je moguće da ova administrativna jedinica u BiH godišnje u raspodjeli prihoda od PDV i akciza dobija oko 30 posto više novca nego joj pripada, a da opet RS ne može funkcionisati bez enormnih zaduženja?\nNeka im objasni kako je moguće da sa tolikim novcem, koji na nivou četiri godine iznosi blizu milijardu KM, kojeg RS neosnovano dobija, radnici u RS imaju najniže plate, a penzioneri najniže penzije u Evropi?\nVrijeme je da građani u ovom dijelu BiH prihvate činjenicu da bi bez BiH entitet RS propao, ne samo politički već i ekonomski. Pozivam ih da se okrenu politikama koje žele graditi zemlju po mjeri svih.\nNeophodno je da se sve politike u BiH okrenu stvaranju boljih uslova za život svih.\nUspjeh svake politike mora se početi mjeriti isključivo činjenicom da li je njen rezultat ostanak ili odlazak ljudi iz BiH.\nJasno je da je otkako je Dodik preuzeo vlast, entitet RS napustio grad veličine Banja Luke. To govori o potpunom porazu njegove politike, koja mora biti odbačena.\n> Atak na SDP i Našu stranku ne bi se dešavao da ih vlast ne doživljava kao potentnu opoziciju\ne-mail: informisa[email protected]


Optužnica je podignuta u vezi sa slučajem izuzimanja snimka sa videonadzora u jednoj poslovnici JP Pošta u sarajevskom naselju Alipašino Polje, prenosi Srpskainfo.\nNaime, sumnja se da je snimak izuzet protivzakonito i da nije služio interesima prikupljanja obaveštajnih podataka u vezi s pretnjama po bezbednost BiH, kako je navedeno, već da je iskorišćen za lične obračune s političkim neistomišljenicima, te je objavljen u određenom mediju iako je imao oznaku “interno”.\nMehmedagić se sumnjiči da je naložio Pekiću da istraži ko je podneo anonimnu krivičnu prijavu protiv njega tužilaštvu, da bi on potom izuzeo snimak iz JP Pošta.\n– Optuženi se terete da su, tokom meseca augusta 2020. godine, zloupotrebili svoj službeni položaj ili ovlasti, kao i resurse i kapacitete Obaveštajno-bezbednosne agencije Bosne i Hercegovine, u svrhe privatnih i ličnih interesa, kako bi došli do informacija i fotografija, o pošiljatelju anonimne kaznene prijave protiv direktora OBA.\nRadeći to, optuženi su višestruko zloupotrebili svoj položaj, kao i zvanične zakonom utvrđene procedure i službene radnje, te prekršili pravo na nepovredivost pismene i poštanske komunikacije zagarantovanoo Ustavom Bosne i Hercegovine i Međunarodnim konvencijama o ljudskim pravima. Tužilaštvo BiH uputilo je predlog da se za optužene Mehmedagića i Pekića, izrekne mera zabrane obavljanja službene dužnosti direktora i službenika OBA i zabrana kontakta sa uposlenicima OBA BiH, kako bi se postupak mogao neometano voditi. Optužnica je prosleđena na potvrđivanje Sudu Bosne i Hercegovine – saopšteno je iz Tužilaštva BiH, piše Klix.\nBONUS VIDEO: Hapšenje u Beogradu, iznuda\nSTIGLA ANONIMNA PRIJAVA Istragu protiv direktora Obaveštajno-bezbednosne agencije BiH, nema veze sa njegovom diplomom


Studentski krediti popularniji od stipendija - oradio.rs\nStudenti predstavljaju jednu od najosetljivijih društvenih grupa kada su finansije u pitanju i tokom studiranja im je često potrebno više novca. Mnogi se zbog toga odlučuju da konkurišu za studentske kredite i stipendije. Brojne porodice teško uspevaju da sakupe novac da svoje dete pošalju na studije, pa stipendije i krediti postanu dobar oblik finansiranja.\nStipendija je među studentima poželjnija od kredita, ne vraća se, ali je neophodno imati visok prosek ocena da bi se uopšte moglo konkurisati. Studentski kredit, sa druge strane, treba vratiti ukoliko se ne postigne odgovarajući prosek, što predstavlja jedan od osnovnih razloga zbog kojih se studenti ne odlučuju da konkurišu za ovaj vid državne pomoći.\nVisina kredita je zamišljena i određena tako da pokriva smeštaj u domu, ishranu u studentskoj menzi i mesečnu cenu gradskog prevoza.\nDa stipendija pomaže u troškovima studiranja, kao i da deo preostalog novca može da se izdvoji za sebe, tvrdi studentkinja Filozofskog fakulteta Vanja Velisavljev.\n"U zavisnosti od toga koliku stipendiju dobijem, odnosno, koliko nam isplate u toku jednog meseca, novac trošim na kiriju i na račune, pošto živim privatno. Ako nam isplate dve, onda ostatak novca potrošim za neke lične potrebe, počastim se", navodi Vanja.\nSa druge strane, studentkinja novinarstva Tamara Jevtović koristi studentski kredit i ističe da joj je to dodatni podsticaj za učenje, kako bi se oslobodila obaveze vraćanja kredita.\n"Najčešće ga trošim na hranu, garderobu i sve ostale svakodnevne troškove života. Predstavlja mi veliku motivaciju za učenje da bih ga zadržala i isto tako da ne bih morala da ga vraćam u nekim kasnijim godinama", kaže Tamara.\nOko 11.700 studenata u zemlji koristi pravo na kredit. To pravo imaju jedino studenti državnih univerziteta i visokih škola i to samo oni koji su na budžetu, dok samofinansirajući studenti nemaju mogućnosti za ovaj vid državne pomoći.\nAdministratorka dokumenata na Fakultetu tehničkih nauka Marijana Radišić kaže da se više studenata odlučuje za uzimanje kredita u odnosu na stipendije, bez obzira na to da li moraju da ga vrate ili ne, jer su uslovi za dobijanje kredita povoljniji nego što je to slučaj sa stipendijom.\n"Prosek za dobijanje stipendije je veći i onda studenti možda ne mogu da postignu taj prosek, pa uzimaju kredit. Što se tiče vraćanja, postoje propozicije koje im predstavljaju određenu obavezu i ukoliko ne formiraju prosek od 8.50, oni moraju da ga vrate. To im možda stvara pritisak, ali bez obzira na to ipak uzimaju kredite", kaže naša sagovornica.\nObaveza otplate duga u slučaju studenata ne odlaže se duže od 18 meseci po isteku roka trajanja studija, a u slučaju zapošljavanja, obaveza stiže u roku od mesec dana. Međutim, postoje i načini kako bi dug mogao da bude "oprošten". Ukoliko je student završio fakultet u roku, bez izgubljene godine, pritom ostvario prosek od 8.50 i više, oslobađa se obaveze vraćanja kredita u punom iznosu.\nZakon o učeničkom i studentskom standardu, kada je o stipendijama i kreditima reč, ne razlikuje studente koji studiraju u mestu prebivališta od onih koji su došli na studije iz nekog drugog mesta. I jedni i drugi imaju pravo na ovaj vid pomoći, pa i da budu oslobođeni vraćanja kredita ili stipendije ako imaju prosek ocena iznad 8.50, iako su troškovi studiranja pridošlica veći od onih koji su "na svom terenu".\nZbog dodatnog truda koji je neophodan uslov da bi se dobila stipendija, veći je procenat studenata koji se opredeljuje za studentske kredite bez obzira na uslove njegovog vraćanja. Zbog toga je motivacija studenata za postizanje odgovarajućeg uspeha u toku školovanja važna, jer na taj način sebi obezbeđuju odgovarajuću materijalnu podršku.


Ministarstvo odbrane da povuče sporni post i izvini se redakciji lista „DAN“ – СНП\nMinistarstvo odbrane da povuče sporni post i izvini se redakciji lista „DAN“\nНема коментара на Ministarstvo odbrane da povuče sporni post i izvini se redakciji lista „DAN“\nČelnici Ministarstva odbrane Crne Gore pokazali su još jednom da ne prezaju ni od čega u razračunavanju sa onima koji im nisu po volji.\nUmjesto da odgovore na opravdan bijes i ogorčenje javnosti zbog odluke o gradnji vojnog poligona na Sinjajevini, ova državna institucija juče je na svojoj zvaničnoj Fejsbuk stranici objavila pitanja novinara iz dnevne novine „Dan“, koja se odnose baš na pomenutu temu, uz prateći tekst „No comment“.\nZaposleni u resoru Predraga Boškovića, čini se, nisu čuli za demokratiju, slobodu medija, poštovanje novinarske profesije i pravo javnosti da zna. Vrlo je moguće da su, zahvaljujući svom šefu, koji je i predsjednik Komisije za stambena pitanja Vlade Crne Gore, obezbijedili krov nad glavom, pa ovakav odnos prema novinarima i građanima ne iznenađuje jer lojalnost nadređenima dužni su da demonstriraju na svaki način. Samo, moramo ih podsjetiti da su tu privilegiju, koju većina nas običnih smrtnika može samo da sanja, dobili upravo zahvaljujući građanima.\nO neophodnosti poboljšanja medijskog ambijenta u Crnoj Gori godinama unazad govore i najviši zvaničnici Evropske unije. Međutim, ti glasovi do pojedinih još nisu doprli.\nGospodo iz Ministarstva odbrane, pravo novinara je da pitaju, a vaša obaveza da odgovorite na pitanja, bez obzira koliko vam se činila glupa, nesuvisla, nekorektna ili čak maliciozna. To je azbuka svakog zrelog demokratskog društva, kakvo i mi želimo da postanemo. Iz tog razloga očekujemo od nadležnih iz Ministarstva odbrane da prestanu da se rugaju poslenicima javne riječi, da sporni post povuku sa svoje FB stranice i upute izvinjenje redakciji lista „Dan“.\n← Književni konkurs📚 → Predsjednik SNP-a Vladimir Joković kritikovao vrh crnogorske vlasti


Tanjug 7. juna 2021. 08:34\nPEKING – Vrednost kineskog uvoza je u maju skočila po najvišoj stopi u poslednjih 10 godina zbog rasta cena sirovina i druge robe, dok je izvoz izneverio očekivanja zbog poremećaja brodskog transporta izazvanog izbijanjem kovida-19 u glavnim lukama na jugu zemlje.\nIzvoz je u dolarskom iznosu porastao u maju za 27,9 posto na godišnjem nivou, usporivši u odnosu rast u aprilu od 32,3 procenta, prenosi Rojters.\nIstovremeno, uvoz je skočio za 51,1 odsto međugodišnje, što je najbrži rast od januara 2011, nadmašivši aprisku stopu rasta od 43,1 posto.\nSpoljnotrgovinski suficit Kine u maju je iznosio 45,53 milijarde dolara naspram 42,86 milijardi dolara viška u aprilu.\nKineski izvoznici se suočavaju s problemima rasta cena sirovina i transporta, uskim grlima u logistici i jačanjem juana, što umanjuje njihovu trgovinsku konkurentnost, navodi britanska agencija.\nIpak, brz oporavak tržišne potražnje u razvijenim zemljama i poremećaji izazvani kovidom u drugim zemljama proizvođačima verovatno će dovesti do jačanja kineskog izvoza u narednim kvartalima, kažu analitičari.\nCene robe poput uglja, čelika, rude gvožđa i bakra porasle su ove godine vođene jačanjem tražnje nakon ublažavanja mera lokdauna u mnogim zemljama i obilnom globalnom likvidnošću.\nJuan je proteklih nedelja aprecirao na skoro trogodišnji maksimum prema dolaru, što bi moglo dodatno da pogura cene kineskih proizvoda naviše i optereti američke potrošače.\nAdministracija predsednika SAD DŽoa Bajdena sprovodi reviziju američko-kineske trgovinske politike uoči isteka „Faze 1“ trgovinskog sporazuma iz Trampove ere krajem 2021. godine, kojim se Kina obavezala na veću kupovinu američke poljoprivredne robe i industrijskih proizvoda.\nOtkako je Bajden preuzeo dužnost u januaru 2021, Kina je pojačala komunikaciju sa američkim trgovinskim i ekonomskim čelnicima. Potpredsednik kineske vlade LJu He je prošle nedelje razgovarao sa ministarkom finansija SAD DŽenet Jelen, samo nekoliko dana nakon razgovora sa američkom trgovinskom predstavnicom Ketrin Tai.


Ministarstvo državne uprave i lokalne samouprave Vlade Republike Srbije saopštilo je da je potrebno značajno unaprediti postupanje organa državne uprave prema pravu građana na zaštitu podataka o ličnosti, kao i pravu na pristup informacijama od javnog značaja.\nU saopštenju se navodi da je ovakvu ocenu izneo i poverenik za informacije od javnog značaja i zaštitu podataka o ličnosti Rodoljub Šabić, i dodaje da Vlada vodi razgovore i sprovodi aktivnosti radi adekvatnije zaštite ovih prava.\nInformacije koje su nedavno iznete u javnost u vezi sa navodnim odavanjem podataka o ličnosti u Poreskoj upravi, kao i način na koji su iznete, ukazuju na potrebu pojačanog angažovanja po pitanju obaveze službenika da odgovorno postupa sa podacima, uz poštovanje zaštite podataka o ličnosti, poštovanja i zaštite digniteta državnih službenika, kao i zaštite identiteta osoba pre nego što nadležni organi donesu odluku o pokretanju postupka.\nMinistarstvo ubrzano radi na izmenama Zakona o slobodnom pristupu informacijama od javnog značaja, kao i na unapređenju prakse sprovođenja Zakona o državnim službenicima, jačajući princip odgovornosti, profesionalnosti i integriteta državnih službenika.\nU izradi je i akcioni plan za sprovođenje reforme javne uprave, u koji će biti uključene i aktivnosti na promociji i jačanju sprovođenja Kodeksa ponašanja državnih službenika.\nUporedo sa ovim aktivnostima, potrebno je unaprediti procedure kojima se obezbeđuje poštovanje pravila o dostupnosti podataka od javnog značaja, o ličnosti i tajnih podataka.\nNa taj način će se osigurati standardizovano postupanje i država osposobiti da efikasnije sprovodi reforme, angažujući najbolje i najkvalifikovanije kadrove.\nSvaki drugi način postupanja smanjuje sposobnost države da radi svoj posao i dovodi do urušavanja poverenja u rad državnih organa, objašnjava se u saopštenju.\nIzvor: Press služba Vlade Republike Srbije, 11.11.2014.


Jeremić najavio da ide u Vašington da bi pojasnio stav Saveza za Srbiju o bojkotu izbora (VIDEO) - Infobrif\nJeremić najavio da ide u Vašington da bi pojasnio stav Saveza za Srbiju o bojkotu izbora (VIDEO)\nObjavljeno 24.02.2019. u 13:14\nJeremić je danas u centrali Saveza za Srbiju u Beogradu, kazao da SAD neće promeniti svoj stav po pitanju nezavisnosti Kosova, ali i da one ne podržavaju bojkot institucija i izbora koje sprovodi i najavljuje Savez.\n„Protivimo se i nastavićemo da se protivimo članstvu Kosova u UN i sve dok je Narodna stranka u Savezu, mi svoju politiku po pitanju Kosova nećemo menjati“, rekao je Jeremić koji je i lider Narodne stranke.\nKonferencija za novinare – SZS – Uživo u 11h- govori Vuk Jeremić, predsedavajući SZS i predsednik Narodne stranke\nGepostet von Savez za Srbiju – Савез за Србију am Sonntag, 24. Februar 2019\nOn je kazao i da je odnos prema Kosovu određen i u Sporazumu sa narodom, za koji je naveo da je trebalo i ranije da bude napisan i ponujen građanima.\nPrema njegovim rečima, Sporazum je most između „probuđene energije građana i političkih stavova i ideja“, koji je do sada potpisalo više hiljada ljudi, a koji će od ponedeljka građani moći i elektronski da potpišu.\n„To su slobodni građanski protesti, na njima niko ne može da nacrta i napiše šta neko treba da kaže. To je sastavni deo demokratije i slobdnih zemalja, što Srbija trenutno nije, mi smo sada i zvanično delimično slobodna zemlja“, rekao je Jeremić.\nNajavio je da će se kao lider Narodne stranke obratiti godišnjem skupu mladih u UN i da će u Čikagu otvoriti prvi odbor Narodne stranke u dijaspori, jer kako je naveo „biće teško izgraditi Srbiju nakon promene vlasti bez svih tih ljudi koji su otišli“.\n4 jednostavna načina da napravite džemperić za štene ili malog psa (VIDEO)\nRegistarski broj više nije dovoljan, na tablicama automobila osvanuće i ovi simboli (FOTO)


Kineski milijarderi se u ovoj godini obogatili više nego u prethodnih pet – The PRESTIGE\nJP Morgan Chase dominantna na tržištu zlata prije 4 satiOsnivač Huaweija: Amerika želi da ubije kompaniju prije 4 satiDa li bi Bil Gejts bio bogatiji od Bezosa da ne daje novac u humanitarne svrhe? prije 3 satiFejsbuk vraća novac oglašivačima nakon pogrešne procjene efektivnosti reklama prije 3 satiDolarov indeks potonuo najniže u dvije i po godine prije 4 satiNjemačka razvija voz na hidrogenski pogon prije 4 satiNajava izdavanja libre upalila alarm u centralnim bankama: Upitna budućnost novca prije 3 satiCijene nafte u padu prije 4 satiVolkswagen ID.3 prodajom u oktobru nadmašio Teslin model 3 u Evropi prije 3 satiKoliko će Japan koštati odlaganje Olimpijskih igara? juče\nSuperbogati – gdje spadaju oni koji imaju najmanje 2 milijarde juana (300 miliona dolara) – povećali su svoje bogatstvo u protekloj godini za 1,5 biliona američkih dolara, što je ekvivalent godišnjoj ekonomskoj proizvodnji (BDP) Rusije.\nSada zajedno posjeduju bogatstvo od 4 biliona (hiljada milijardi) američkih dolara, više od bruto domaćeg proizvoda Njemačke, četvrte najveće svjetske ekonomije.\nJack Ma, osnivač giganta za e-trgovinu Alibaba, i njegova porodica ponovno su na vrhu kineske liste bogatih, s neto vrijednošću od 58,8 milijardi američkih dolara, što je 45 posto više u odnosu na prošlu godinu.


Aktuelnosti - Milord - Transport and Trade\nNajnovije vesti vezane za kompaniju Milord\nU današnjem mobilnom svetu koji je u najvećoj ekspaniziji, nemoguće je biti u toku ako ne uradite svoj sajt u responsive dizajnu. Tako smo i mi. Odradili smo website u responsive dizajnu koji omogućava da se web stranica otvara i funkcioniše bez obzira na kome je uređaju otvorena, važan je ako želite da korisnici budu u mogućnosti da pristupe vašem sajtu ili posluju sa vama u pokretu.\nNovi logo kompanije\nMnogobrojne kompanije zahtevaju redizajniranje svojih logo-a kako bi ostali u koraku sa vremenom i osvežili dizajn svog prepoznatljivog znaka. Sledeći i ostale velike kompanije i naša kompanija je redizajnrala logo.\nNova vozila u voznom parku Milord kompanije.\n2 nova vozila u floti Milorda, Mercede Actross 1848 i Man TGX 18.440\nSaradnja Milorda i ISDB\n7. Jun, 2014\tAdmin\nNovi ugovor obuhvata između Milorda i ISDB obuhvata i neke nove relacije na kojima ranije nismo vozili. Na ovaj način Milord potvrđuje svoju stratešku opredeljenost pružanja logističkih usluga i van oblasti Srbije\nOtvoreno istureno oeljenje Milorda na Pojatama\n3. April, 2014\tAdmin\nNedaleko od autoputa Beograd - Niš u mestu Pojate otvoreno je istureno odeljenje sa servisom za kamione, parkingom i auto perionicom\nPOTREBAN VAM JE PREVOZ


Trgovina na internetu olakšava poslovanje - Užicka Republika Press\nDeo Međaja sutra bez vode\nTrgovina na internetu olakšava poslovanje\nMala i srednja preduzeća u Srbiji trebalo bi da prepoznaju poslovanje na internetu kao veliku šansu za poslovni uspeh na domaćem, ali i stranom tržištu, jedan je od glavnih zaključaka edukativne radionice „Da posao klikne“ održane u Regionalnoj privrednoj komori Zlatiborskog upravnog okruga u Užicu, pred više od četrdeset privrednika.\nSanja Mrdović, zamenik sekretara u Udruženju za elektronske komunikacije i informaciono društvo navela je da trgovina na internetu olakšava poslovanje, te da bi domaće kompanije morale da ulože više napora za sticanje neophodnih znanja i veština.\nPrivredna komora Srbije je spremna da pomogne malim i srednjim preduzećima i ovakve radionice su dobar putokaz kako doći do neophodnih informacija za uspešno pokretanje poslovanja na internetu, navela je Mrdović.\nUčesnici radionice su dobili iscrpne informacije o pokretanju online poslovanja, sigurnosti transakcija, predstavljanju na tržištu, koristi od pojavljivanja na društvenim mrežama i brojnim drugim temama koje im mogu pomoći u poslovanju.\nPredavači su, pored predstavnika PKS, bili i predstavniciBanke Intese, poznati blogeri, kao i internet edukatori i preduzetnici sa iskustvom u ovom vidu trgovine.\nRadionice “Da posao klikne” koje organizuje Privredna komora Srbije uz podršku kompanije DHL International Beograd, održane su u Beogradu, Somboru, Kraljevu i Valjevu.


Radio TV Stara Pazova - Novi predsednik OFS\nNovi predsednik OFS\nSlobodan Jovanović novi je predsednik Opštinskog fudbalskog saveza Stara Pazova u naredne četiri godine. Jovanović, koji je inače aktuelni predsednik Fudbalskog kluba Jedinstvo, izabran je na ovu funkciju jednoglasno na Izbornoj Skupštini koja je održana juče i mandat mu je četiri godine.\nČlanovi Skupštine su izabrali i Izvršni odbor koji je predložio novi predsednik a koga čine predstavnici svih klubova u Opštini kao i sudijske i trenerske organizacije.\nPre izbora Skupština je usvojila bez rasprave Izveštaj o radu za poslednjih osam meseci koliko je na Saveza bio Izvršni odbor na čelu sa Milošom Papricom, a izabrani su i Nadzorni odbor, disciplinska i komisija za žalbe. Članovi Skupštine opštinskog fudbalskog saveza Stara Pazova dali su podršku sa Tomislav Karadžić bude ponovo izabran za predsednika fudbalskog saveza Srbije, Ratko Borovnica Vojvodine i Slavko Tuvedžić područnog fudbalskog saveza Srema. U radu Skupštine učestvovali su i Goran Jović član Izvršnog odbora fudbalskog saveza Srbije i Dušan Tomić generalni sekretar fudbalskog saveza Vojvodine.


University of Medicine and Pharmacy, Cluj-Napoca : hoteli blizu, fotografije, adresa, Румунија plan, blizu, rezervacija\nUniversity of Medicine and Pharmacy, Cluj-Napoca (Румунија)\nAdresa: Strada Emil Isac 13\nPoštanski kod: 400023\nFaks: +40 (264) 59 72 57\nU hotelu City Plaza pronaći ćete sve usluge koje treba da ima hotel kategorije četiri zvezdice za grad Cluj-Napoca: Restoran, Room Service, Bar, Recepcija otvorena 24 sata, Novine, Sobe za nepušače, PNastavakoslovni centar, Perionica, Posluženje doručka u sobi , Besplatan parking, Televizija, Klimatizovano. Stil ovog hotela je Luksuzan.Hotel ima 85 soba/e/u, i to od soba tipa Room do soba tipa 1 double room. Cene najjeftinijih soba u hotelu City Plaza kreću se od 10 985 dinar - Srbija . Na 16 minuta hodom udaljenosti od centra grada, ovaj hotel se nalazi u ulici Sindicatelor 9-11, a pozicija mu je zapad za grad Cluj-Napoca. Sve to ga čini idealnim za otkrivanje grada i okoline.Deo je lanca GZ.U njemu postoji brza internet konekcija.Do aerodroma Cluj-Napoca možete da stignete kolima za 16 minuta (aerodrom je udaljen 8 kilomet(a)ra od hotela).Ovaj hotel pruža i posebne pogodnosti, kao što je na primer: terasa.Uživajte u pogodnostima koje ovaj hotel pruža, kao što je na primer sauna. Korisne informacije:U ovom hotelu biće Vam na raspolaganju parking uz naplatu.Sakrijte


Djevojčica sa Kosova i Metohije održala humanitarni koncert u Banskom dvoru - Gradski Magazin Banja Luka\nDjevojčica sa Kosova i Metohije održala humanitarni koncert u Banskom dvoru\nObjavio/la Gradski Magazin - Četvrtak, 28. Aprila 2022.\nDjevojčica Pavlina Radovanović, koja anđeoskim glasom baštini srpsku tradiciju sa Kosova i Metohije, sinoć je održala humanitarni koncert u Banskom dvoru.\n„Gora ječi“, „Rasti rasti“, „Vila sa Košara“, „Udade se jagodo“, „Kosovski božuri“ samo su neke od pjesama koje je ova talentovana dvanaestogodišnja djevojčica otpjevala svojoj Banjoj Luci i svome Orahovcu, koji je za Pavlinu duhovna oaza, ali i oaza srpskog naroda kojima je utočište Crkva Uspenja Presvete Bogorodice.\n– Uvidjevši da kupola crkve, koja je nijemi svjedok vremena kada su Srbi živjeli spokojno, ali i zle sadašnjice kada je Srbima uskraćena sloboda koja je neotuđivo pravo svakog čovjeka, nije iscrtana freskama, Pavlina je odlučila da sredstva prikupljena na koncertu donira u ove svrhe – ispričala je Pavlinina sestra Jovana.\nU želji da svoju crkvu upotpuni freskopisom i uvrsti se sa kosovskim ktitorima, ova djevojčica pokrenula je akciju, a za ovu misiju dobila je blagoslov episkopa raško-prizrenskog Teodosija, koji kaže da je Pavlina glas svih Srba sa Kosova.\nPavlininu akciju podržao je i Kabinet gradonačelnika Banje Luke, a podršku je dobila i od Eparhije Banjalučke i njegovog preosveštenstva vladike Jefrema, kao i mnogih drugih.\nPodsjećamo, ova mlada i afirmisana muzičarka koja se odaziva na sve humanitarne koncerte širom Kosova i Metohije, centralne Srbije i Republike Srpske, je jedna od dobitnica nagrade Grada Banje Luke mladima upravo za značajna djela u oblasti humanitarnog rada.\nMlada umjetnica je nastupala i u našem gradu krajem prošle godine u okviru kulturno-umjetničkog programa „Oj Kosovo, Kosovo“ posvećenom Zadužbini za Kosovo i Metohiju, te za ovogodišnje obilježavanje pravoslavne Nove godine.\nPrethodni članak Horoskop za četvrtak, 28. april\nSljedeći članak Horoskop za petak, 29. april\n1:25 pm, May 16, 2022


Formiranje vojske Kosova: NATO i Rusija upozoravaju na posledice, premijerka se nada da Srbija neće morati da upotrebi vojsku | Insajder\nNajava Kosova da će usvojiti tri zakona o transformaciji Bezbednosnih snaga Kosova u vojsku izazvala je oštre reakcije u Srbiji, ali nije blagonaklono dočekana ni među velikim silama. Tako je generalni sekretar NATO Jens Stoltenberg izjavio da bi takva namera Kosovo mogla da ima „ozbiljne posledice po evro-atlantske integracije Kosova“, a rusko Ministarstvo spoljnjih poslova je vest o mogućem formiranju vojske Kosova ocenilo kao „kršenje Rezolucije 1244 i destabilizirajući provokativni korak“. Premijerka Ana Brnabić je izjavila da se „nada da Srbija neće morati da upotrebi svoju vojsku“, ali da je to jedna od opcija zato što se ne može gledati novo etničko čišćenje Srba.\nPripadnici kosovskih bezbednosnih snaga (AP Photo)\n„Nadam se da nikada nećemo morati da upotrebimo svoju vojsku, ali je i to u ovom trenutku jedna od opcija na stolu, jer ne možemo da gledamo novo etničko čišćenje i nove oluje iako (premijer Albanije) Edi Rama na njih poziva“, rekla je Brnabić novinarima u Vladi Srbije.\nS druge strane, premijer Kosova Ramuš Haradinaj je danas naveo da se vojska ne formira za sever Kosova i da su takve izjave zvaničnika Srbije „čista laž“. Kako je rekao, Kosovo formira vojsku „za Avganistan i Irak“, odnosno da bi pomogli drugim zemljama.\nNajave da bi jedinice buduće kosovske vojske mogle biti raspoređene i na sever Kosova, unela je nemir među kosovske Srbe i izazvala burne reakcije beogradskih zvaničnika. Haradinaj je ranije, komentarišući takve bojazni, svoju izjavu da će „vojska imati jedinice za centralni, južni i severni deo“ precizirao tvrdeći da to ne znači da će vojska biti poslata na sever.\nOn je tada rekao da će vojska Kosova biti organizovana regionalno, na isti način kao Kfor.\n"To ne znači da želimo da pošaljemo tu jedinicu na sever, reč je o nesporazumu. Mi smo partneri sa Kforom i na isti način na koji podržavamo Kfor u Peći ili u Đakovici, pružaćemo mu podršku na svakom delu Kosova", kazao je Haradinaj.\nStoltenberg: Loš trenutak za promenu mandata BSK\nGeneralni sekretar NATO Jens Stoltenberg je danas ocenio da pokušaj vlasti u Prištini da Bezbednosne snage Kosova, kako je rekao, protivno savetima NATO saveznika pretvore u armiju „može imati ozbiljne posledice po evro-atlantske integracije Kosova“.\nStoltenberg je rekao i da bi u takvom slučaju, Savet NATO morao da preispita prisustvo Kfora na Kosovu.\n„Za pokušaj da se BSK pretvori u armiju je sad loš trenutak i promena mandata BSK može da se učini samo saglasno Ustavu, uz konsultacije s članicama NATO i drugim saveznicima i uz učešće svih činilaca na Kosovu“, rekao je Stoltenberg na završetku zasedanja šefova diplomatija NATO u Briselu.\nMoskva: Još jedna provokacije Prištine\nMinistarstvo spoljnih poslova Rusije ocenilo je najavu o formiranju kosovske vojske kao „kršenje rezolucije 1244 i destabilizirajući provokativni korak“.\nKako je navedeno u saopštenju Ministarstva, Priština se sprema da preduzme „još jedan destabilizujući i provokativni korak posle uvođenja taksi od 100 odsto na proizvode iz Srbije i BiH“.\n„Akcija kosovskih vlasti da formiraju sopstvenu vojsku (inače, kršeći i njihov Ustav) može da dovede do najozbiljnijih posledica ne samo na području sa srpskim stanovništvom, već i za bezbednost celog Balkana“, ističe se u saopštenju.\nMinistarstvo navodi i da očekuje da kosovske snage primene svoj mandat i preduzmu mere za neutralizaciju i razoružanje takve institucije u slučaju da bude stvorena.\n„Sponzori Prištine - EU i SAD - treba da izvrše jak pritisak na kosovske Albance kako bi opozvali svoje provokativne odluke i da bi se sprečilo jačanje napetosti“, zaključilo je rusko ministarstvo spoljnih poslova, prenela je agencija Tas.\nPredsedništvo Skupštine Kosova je pre dva dana odlučilo da se tri zakona o transformaciji BSK razmatraju na redovnoj sednici koja je zakazana za 14. decembar\nove godine, objavio je predsednik kosovskog parlamenta Kadri Veselji.\n"Dana 14. decembra i zvanično ćemo imati Vojsku Kosova. To je datum kada će Skupština Kosova glasati o predlozima zakona o transformaciji Bezbednosnih snaga u vojsku. Čestitke svima", napisao je Veselji na Fejsbuku.\nZakoni o vojsci Kosova u prvom čitanju usvojeni su 18. oktobra, a predstavnici Srpske liste tada su napustili zasedanje uz navode da su tom prilikom nazivani pogrdnim imenima, te da na to nisu regovali ni predsednik Skupštine Kosova ni strani predstavnici koji su bili u sali.\nRamadani: Reakcije Srbije i Rusije uprene protiv Kosova\nZamenik ministra Bezbednosnih snaga Kosova (BSK) Burim Ramadani ocenio je da su reakcije Srbije i Rusije u vezi sa transformacijom BSK u kosovske oružane snage „neodržive i uperene protiv Kosova“.\n„Radi se o političkim ciljevima koji nisu promenjeni godinama i decenijama. Srbija i Rusija žele da unište državu Kosovo, to je jasno“, kazao je Ramadani za portal gazetablic.com.\nPrema njegovim rečima, vojni i odbrambeni mandat BSK „doprinosi regionalnoj i široj bezbednosti“.\n„Istina je da će BSK sa vojnim i odbrambenim mandatom doprineti regionalnoj i globalnoj bezbednosti, pomoći će mir i bezbednost svugde u svetu uz vojske zemalja članica NATO“, kazao je zamenik ministra.


Održan Prvi beogradski sajam ženskog preduzetništva\nPrvi beogradski sajam ženskog preduzetništva je održan 15. marta 2016. godine u Kolarčevoj zadužbini, u organizaciji Sekretarijata za privredu grada Beograda i članica Saveta za zapošljavanje Grada: Regionalna agencija za razvoj i evropske integracije Beograd, Nacionalna služba za zapošljavanje, filijala Beograd, Privredna komora Beograda, Turistička organizacija Beograda.\nSajam je okupio 48 kompanija u vlasništvu žena sa ciljem promovisanja njihovih proizvoda i usluga kako bi se motivisale i druge potencijalne preduzetnice da započnu vlastiti posao.\nSajam ženskog preduzetništva je otvorio gradonačelnik Beograda Siniša Mali i tom prilikom istakao da ova manifestacija potvrđuje “da smo na dobrom putu da obezbedimo rodnu ravnopravnost i u biznisu”.\n“Jedan od načina podrške je ulaganje u žensko preduzetništvo za koje je u budžetu Grada za ovu godinu namenjeno 5 miliona dinara”, rekao je Mali. Gradonačelnik je takođe istakao da žene preduzetnice u 2016. godini mogu ravnopravno da konkurišu i za ukupne gradske subvencije namenjene preduzetništvu u iznosu od 62 miliona dinara i naglasio da samohrani roditelji imaju prednost u dobijanju ovih podsticaja.\nPredstavnici Regionalne agencija za razvoj i evropske integracije Beograd, Ljiljana Marković i Nikola Vujinović predstavili su prisutnim damama programe i obuke koje će Agencija besplatno sprovoditi u 2016. godini, za koje mogu ravnopravno da se prijave, kao i izvore finansiranja za unapređenje i razvoj poslovanja.\nMore in this category: « Obuka za poglavlje 22 - regionalna politika i koordinacija strukturnih instrumenata\tDobri rezultati Saveta za zapošljavanje izazov da u ovoj godini budu još bolji »


> Globalno etiketiranje >\nEtiketiranje robe predstavlja proces postavljanja EAS nalepnice na osnovni paket proizvoda ili na sam proizvod u trenutku proizvodnje. Sam proces vodi ka boljoj efikasnosti lanca prodaje, povećanju prodaje, smanjenju manjka i većoj profitabilnosti.\nEtiketiranje robe se razvijalo preko 40 godina u okviru odlične maloprodajne industrije. Kao deo neprestanih industrijskih inicijativa za razvojem, klijenti zahtevaju još efikasnije i sigurnije metode zaštite njihove robe od krađe, i smanjenje troškova rada koji se odnosi na EAS etiketiranje. Danas je Sensormatic® globalni lider u etiketiranju robe, gde prodavnice maloprodajne robe dobijaju preko 4,5 biliona proizvoda etiketiranih u trenutku proizvodnje.\nSuperTag® VST se stavlja na širok spektar proizvoda tekstilne robe, kako bi prodavci mogli da posvete svoje vreme i energiju na usluživanje potrošača umesto na etiketiranje robe u prodavnici.\nSensormatic - Svetski lider u okviru EAS rešenja i za etiketiranja robe\nNeuporedive performanse sistema:\nDostupna najšira pokrivenost bez ometanja\nBez lažnog alarma\nOdlična detekcija unutar metalnih kolica za kupovinu\nOmetanje telom nema efekta\nOptimalna rešenja etiketiranja robe:\nNajmanji otisak nalepnice\nViše formata nalepnice, (rolna, tabak, kapsula, sa mikro talasima)\nNaj robusnija nalepnica u industriji\nDostupna najveća i najobuhvatnija rešenja\nFaza 3 za potpunu zaštitu proizvoda\nViseći tag, Prišiveni tag, VST (Vidljivi tag) za odeću i pribor\nTagovi za flaše - vina i alkoholna piće\nTagovi za satove\nBaby Formula tagovi\nPodloge za potapanje i integrisani poslužavnik za meso\nRešenja za bezbedno pakovanje - Multimedia, Automotive\nRešenja za naočare\nSensormatic - Industrijski standard za podršku u okviru etiketiranja robe\nSa najiskustvenijim i obuhvatnijim proizvodnim programima za trgovce u industriji, Sensormatic omogućava nenadmašnu veštinu na svim nivoima trgovinskog lanca snabdevanja, podržavajući i prodavca i snabdevača robom u okviru:\nPakovanja proizvoda: Inženjeri pakovanja proizvoda koji razumeju proces globalnog snabdevanja.\nOpreme za primenu: Inženjeri primene koji rade na dizajnu i proizvođači opreme koji izlaze u susret vašim potrebama.\nLaboratorija za dobijanje sertifikata proizvoda: Strateški pozicionirane širom sveta kako bi izašle u susret vremenskim i tržišnim zahtevima za proizvod. Laboratorije omogućavaju tehničku analizu i preporuke za optimalno mesto taga, kako bi obezbedile najviši nivo bezbednosti protiv krađe.\nProfesionalci trgovinskog razvoja: Industrijski eksperti koji rade sa našim trgovinskim partnerima od procesa implementacije, preko prevencije gubitaka, do izvršnog nivoa.\nProfesionalci prodaje: Globalna prodajna podrška koja se kreće od individualnih tržišnih eksperata do tele-prodaja. Mi imamo prave ljude koji Vam mogu pomoći kod zahteva za nalepnice.\nRešenja etiketiranja: Globalni biznis partneri i Value added reseller-i koji dizajniraju i proizvode mnoštvo opcija etiketiranja, za jedinstvene potrebe zaštite proizvoda.


BS Investment Group - NOVISTAN\nAbout BS Investment Group\nGrupacija BS Investment Group je nastala od kompanije BS GRADNJA koja je na tržištu Srbije prisutna od 2000. godine. Od osnivanja firme u Beogradu, glavna aktivnost BS je investiranje u građevinarstvu, oslanjajući se prvenstveno na sopstvene investicije i prodaju.\nEkspanzija građevinskog sektora na početku XXI veka omogućila je da BS do danas izgradi veći broj stambeno-poslovnih objekata, ukupne površine od 100000m2 sa oko 1000 stanova. Objekti se nalaze u Beogradu, uglavnom u centralnoj zoni – na Zvezdari, Vračaru, Voždovcu, Paliluli…\nBS se sastoji od osam firmi članica čije poslovanje pokriva ceo investicioni proces: od projektovanja i konsaltinga, preko inženjeringa do izgradnje. Kvalifikovani BS kadar deo je i brojnih projekata u zemlji i inostranstvu u oblasti uslužnog projektovanja i konsaltinga, gde je pokazao svoje znanje i umeće iz oblasti arhitekture, elektrotehnike i mašinstva.\nWeb stranica http://bsig.rs\nHi BS Investment Group, I saw your profile on NOVISTAN and wanted to see if i can get some help


Ekonomija /EBRD do sada u Bosni i Hercegovini investirao 2,3 milijarde eura / Radio Sarajevo\nFoto: Vijeće ministara BiH/Sastanak predsjedavajućeg Vijeća ministara i predsjednika EBRD-a u Sarajevu\nEkonomija / EBRD do sada u Bosni i Hercegovini investirao 2,3 milijarde eura\n07. 05. 2019. u 20:18:00 Radiosarajevo.ba\nPredsjedavajući Vijeća ministara Bosne i Hercegovine Denis Zvizdić zajedno sa\nzamjenicima, ministrom finansija i trezora Bosne i Hercegovine Vjekoslavom Bevandom i ministrom vanjske trgovine i ekonomskih odnosa Bosne i Hercegovine Mirkom Šarovićem, razgovarao je danas u Sarajevu sa delegacijom Evropske banke za obnovu i razvoj koju je predvodio predsjednik ove institucije Suma Chakrabarti, saopšteno je iz Vijeća ministara.\nPredsjedavajući Zvizdić se zahvalio predsjedniku Chakrabartiju i\ncjelokupnom timu Evropske banke za obnovu i razvoj i rekao da održavanje sastanka ove institucije u Sarajevu predstavlja veliko priznanje Bosni i Hercegovini.\nIstaknuo je činjenicu da su ukupna ulaganja Evropske banke za obnovu i razvoj, do sada, 2.3 milijarde eura kroz 160 projekata.\nPredsjednik Chakrabarti se također zahvalio predsjedavajućem Zvizdiću na velikoj angažovanosti Vijeća ministara na organizaciji Konferencije, kao i na gostoprimstvu i istaknuo da je godišnji sastanak odbora guvernera Evropske banke za obnovu i razvoj izuzetno važan događaj za Bosnu i Hercegovinu i za region u cjelini.\nRekao je da će godišnja Skupština Evropske banke za obnovu i razvoj koja se ove godine održava u Sarajevu biti jedinstvena prilika da se grad i zemlja predstave kao mjesto za biznis.\nPredsjednik Chakrabarti je iskazao spremnost da se poveća obim investiranja u Bosni i Hercegovini u odnosu na ranije godine što je, kako je saopšteno, rezultat četverogodišnjeg zajedničkog rada ove institucije i Vijeća ministara.\nNaglasio je da je Evropska banka za obnovu i razvoj prijatelj Bosne i Hercegovine i stavio poseban akcenat na podršku razvoju privatnog sektora, regionalne i evropske integracije i unapređivanje energetske učinkovitosti.\nPredsjedavajući Zvizdić se zahvalio predsjedniku Chakrabartiju na\nangažmanu Evropske banke za obnovu i razvoj u Bosni i Hercegovini i rekao da je rezultat te saradnje veliki broj implementiranih, izuzetno važnih, infrastrukturnih i drugih projekata značajnih za ekonomsku obnovu i razvoj zemlje.\nIz Vijeća ministara Bosne i Hercegovine su ocijenili da je Godišnji sastanak odbora guvernera Evropske banke za obnovu i razvoj 2019. godine u Sarajevu je jedan od najvažnijih događaja u Bosni i Hercegovini kojem je prijavljeno prisustvo preko 3.000 učesnika, te veliki broj biznismena i investitora iz cijelog svijeta.\nTagovi: EBRD Vijeće ministara BiH Denis Zvizdić Vjekoslav Bevanda Mirko Šarović\nEBRD / Baronesa Ashton u Sarajevu: Ekonomska integracija nije obnova Jugoslavije\nVlada KS / Odobren novac: Kreće uspostava izolatorija u krugu Opće bolnice\nKoronavirus / Večernji bilans s KCUS-a: 44 novooboljela iz šest gradova\nOpasan prijestup / Zašto je ispred Ambasade BiH u Kanadi sklonjena državna zastava


PENZIONISANI general Bratislav Dikić gostovao je u Jutarnjem programu Hepi TV. General se prvi put pojavio u javnosti nakon oslobađanja iz zatvora u Crnoj Gori. Dikić je govorio o vremenu koje je proveo u zatvoru, ukupno četiri godine i četiri meseca, 1583 dana u Crnoj Gori, od toga 1571 dan u samici.\n- Taj Katnić mi je rekao - Ti braniš Srbe ovde, ali sve ćemo mi njih u autoobuse i proterati pravac u Srbiju kao i svi drugi što su uradili - rekao je Dikić.\nCrna Gora Milivoje Katnić Bratislav Dikić general Bratislav Dikić


KONAČNO: Veće plate za zaposlene u vrtićima | Mondo Portal\nBeograd vece plate za vaspitace u vrticima\n15. decembar, 19:20\nKONAČNO: Veće plate za zaposlene u vrtićima 1 Podeli Podeli na facebook Podeli na twitter Podeli na viber Pošalji na mail\nBeograd 11.01.2018. / 12:01 12:06\nKONAČNO: Veće plate za zaposlene u vrtićima\nIzvor Tanjug 11.01.2018. / 12:01 12:06\nZaposlenima u Predškolskim ustanovama grada Beograda plate će biti povećane za deset odsto već od januarske zarade, izjavio je danas gradonačelnik Siniša Mali.\nTo povećanje je, kaže, na osnovu odluke Vlade Srbije o povećanju plata u prosveti od deset odsto.\n"Grad će ispoštovati tu odluku vlade i to povećanje od deset odsto za sve zaposlene u predškolskim ustanovama, u odnosu na platu iz decembra prošle godine, biće već od januarske plate", rekao je Mali novinarima nakon obilaska prostorija biblioteke "Milutin Bojić" u Ovči adaptiranih u vrtić.\nMali je dodao da je povećanje plata zaposlenima u vrtićima još jedan način da se iskaže zahvalnoti ljudima koji vode brigu o našoj deci.\n"To je povećanje koje smo usaglasili sa vladom i kako se ekonomska situacija i u gradu i u zemlji bude poboljšavala nadam se i daljem povećanju", naglasio je gradonačelnik Beograda.\nU tom smislu, naveo je da je važno reći da je aktuelna gradska vlast konsolidovala javne finansije i vratila 500 miliona evra duga prethodne gradske vlasti.\n"Sada imamo novca i bavimo se vodovodom, kanalizacijom, novim fasadama, ulaganjima u vrtiće poput ovog u Ovči...", rekao je Mali.\nvrtić plate beograd Siniša Mali\n11.01.2018. / 12:16


EU: Intel kažnjen sa rekordnih 1.45 milijardi dolara\nTviter procenjen na 11 milijardi dolara\nMyCity » IT dešavanja u svetu » Samsung zabeležio 8,3 milijardi dolara kvartalnog profita\nPoslao: 08 Jan 2013 18:06\nKompanija Samsung objavila je danas svoj najnoviji finansijski izveštaj za poslednji kvartal. Prema njemu, kompanija je ostvarila profit od 8,3 milijarde dolara, i ovo je peti put da južnokorejska kompanija ima rekordni kvartal. Međutim, investitori su ipak zabrinuti, a razlog za to je da smatraju da bi ovaj trend mogao da se završi u kvartalu koji je trenutno u toku (januar-mart) usled slabije sezonske tražnje. Kim Sung-So menadžer u LS Asset Management, rekao je za Rojters da su investitori sada zabrinuti za prvu polovinu godine. Po njima je malo verovatno da tržište smartfona održi ovako jak rast jer se razvijena tržišta približavaju zasićenju uprkos rastu u zemljama u razvoju.\nOvaj topic je pregledan 827 puta\nUkupno su 749 korisnika na forumu :: 25 registrovanih, 6 sakrivenih i 718 gosta :: [ Administrator ] [ Supermoderator ] [ Moderator ] :: Detaljnije


Češka je danas prijavila 3.246 novih slučajeva kovida-19, što je prvi put od kraja aprila da je ta brojka premašila 3.000. Broj slučajeva zabeleženih tokom jučerašnjeg dana bio je dvostruko veći nego istog dana prošle nedelje.\nSvjetska zdravstvena organizacija (WHO) saopštila je u srijedu da je prošle sedmice Evropa bila jedini region na svijetu gdje je zabilježen porast broja novozaraženih korona virusom, prenosi Anadolija. U sedmičnoj procjeni pandemije, zdravstvena agencija UN-a, saopštila je da je ...\nEVROPSKA ZEMLJA ZABELEŽILA REKORDAN BROJ NOVOOBOLELIH: Prvi put od aprila više od 3.200 novozaraženih\nEspreso - 20.10.2021\nZemlja od 10,7 miliona je do juče vakcinisala 6,03 miliona ljudi, a vladini i zdravstveni zvaničnici navode da su novozaraženi uglavnom nevakcinisani Češka je danas prijavila 3.246 novih slučajeva kovida-19 , što je prvi put od kraja aprila da je ta brojka premašila 3.000.\nSvjetska zdravstvena organizacija (WHO) saopćila je danas da je prošle sedmice Evropa bila jedini region na svijetu gdje je zabilježen porast broja novozaraženih koronavirusom. U sedmičnoj procjeni pandemije, zdravstvena agencija UN-a, saopštila je da je prošle sedmice u Evropi ...\nSvjetska zdravstvena organizacija (WHO) saopćila je u srijedu da je prošle sedmice Evropa bila jedini region na svijetu gdje je zabilježen porast broja novozaraženih koronavirusom. U sedmičnoj procjeni pandemije, zdravstvena agencija UN-a, saopštila je da je prošle sedmice u ...


Kup Srbije: Revanš mečevi polufinala na programu u sredu\nSutra su na programu revanš mečevi polufinala Kupa Srbije u fudbalu nakon kojih će biti poznati učesnici velikog finala za sezonu 2018/19.\nTakmičenje u okviru Kupa Srbije za sezonu 2018/19 ušlo je u samu završnicu, a sutra su na programu revanš mečevi polufinala. Četiri superligaške ekipe pokušaće da izbore plasman u veliko finale koje će biti održano 23.maja na stadionu ’’Čair’’ u Nišu.\nLUČANI: FK Mladost – FK Crvena zvezda (sreda 15.maj, 17:30 časova, TV Arena sport 1)\nEkipa Mladosti će biti domaćin revanš meča polufinala, a u goste im stiže najbolji tim šampionata, ekipa Crvene zvezde. Crveno-beli su trijumfom u prvom meču odigranom u Beogradu stekli značajnu prednost, a rezultat je bio 4:1.\nNIŠ: FK Radnički Niš – FK Partizan (sreda 15.maj, 20:00 časova, TV Arena sport 1)\nNiški Radnički će biti domaćin revanš meča polufinala, a u goste im stiže branilac trofeja, ekipa Partizana. Crno-beli su trijumfom u prvom meču odigranom u Beogradu stekli minimalnu prednost pred revanš, a rezultat je bio 1:0.


Đurić: Porodice očekuju istinu - Društvo - Dnevni list Danas\nPočetna » Društvo » Đurić: Porodice očekuju istinu\nĐurić: Porodice očekuju istinu\nOd završetka ratnih sukoba na Kosovu i Metohiji proteklo je više od jedne i po decenije, a stotine porodica iz naše južne pokrajine i dalje očekuju da istina o sudbini njihovih najmilijih bude rasvetljena, izjavio je danas Marko Đurić, direktor Kancelarije za KiM, povodom Međunarodnog dana nestalih osoba.\n0Piše: FoNet 29. avgusta 2016. 18.37\nMeđunarodnom komitetu Crvenog krsta (MKCK) prijavljeno je 6.049 slučajeva nestalih na Kosovu i Metohiji, i od tog broja je do danas zatvoreno 4.383 slučajeva. I dalje se 1.666 osoba vodi kao nestalo, a među njima je više od 570 Srba i drugih nealbanaca, rekao je Đurić, čiju pisanu izjavu prenosi Kancelarija za KiM.\nInstitucije i političke elite, kao i nadležne međunarodne organizacije, dužne su da ulože dodatni napor kako bi se porodicama, koje i dalje žive u iščekivanju i nadi, utvrđivanjem istine ponudila kakva takva uteha.\nI pored deklarativne spremnosti svih zainteresovanih strana, nismo uspeli da utvrdimo kakva je sudbina svih nestalih, a jedna od najmračnijih stranica istorije naše zajedničke istorije neće biti zatvorena dok god to ne bude učinjeno.\nBeograd i Priština se pitanjem nestalih lica bave u okviru Radne grupe kojom predsedava MKCK, što je dobar, ali pokazalo se ne sasvim efikasan, mehanizam za saradnju na rešavanju problematike nestalih.\nKomisija, ipak, bez obzira na sve prepreke sa kojima se suočava, istrajava u ovom teškom i plemenitom poslu.\nKroz ovaj mehanizam rešeno je oko 1.620 slučajeva nestalih lica, a sprovedene su i značajne terenske aktivnosti radi provere informacija o mestima mogućih grobnica.\nBeogradska delegacija je postupila po svim zahtevima Prištine koji se odnose na terenske provere i lociranje mogućih grobnica na području centralne Srbije. Dakle, svaku lokaciju za koju smo dobili informaciju smo proverili i tako ćemo se ponašati i ubuduće.\n„Očekujem i da Priština Radnoj grupi preda informacije o mogućim grobnicama sa posmrtnim ostacima Srba i drugih nealbanaca, a od međunarodnih organizacija, koje su u vreme činjenja zločina i njihovog prikrivanja bile na KiM (Kfor, UNMIK, OEBS, Haški tribunal), da pomognu u pribavljanju relevantne dokumentacije i rešavanju pitanja oko 400 NN posmrtnih ostataka u mrtvačnici u Prištini“, izjavio je Đurić.\nNedostatak informacija o mogućim pojedinačnim i masovnim grobnicama i teškoće u identifikaciji ekshumiranih posmrtnih ostataka i dalje su ključne prepreke za rešavanje slučajeva nestalih lica.\nOčekujem da u narednom periodu Beograd i Priština načine odlučniji pomak ka srpsko albanskom pomirenju tako što će, bez izuzetka, utvrditi sudbinu svih osoba koje se i dalje vode kao nestale, navedeno je u Đurićevoj pisanoj izjavi.


\tNEA FLOGITA LETO 2021 - Start Travel\nGRČKA - NEA FLOGITA LETO 2021\nNea Flogita - neotkriveno mesto za naše turiste i veoma popularno medju Grcima, Nea Plaja smeštena u severozapadnom delu Halkidikija, na samo 60 kilimetara od Soluna, ispred Nea Mudanie, čuva čari ovog dela Grčke za sada uglavnom samo za lokalno stanovništvo. Nezaboravan zalazak sunca do kasnih poslepodnevnih sati, peščana plaža duga oko četiri kilometra, šetalište sa brojnim palmama i mediteranskom vegetacijom, restorani nacionalne kuhinje, kao i brojni kafići dovoljan su razlog da posetite ovo mesto. U srcu sezone ovo mesto nudi bogat noćni život u najvećim noćnim klubovima na Halkidikiju. Spoj mirnog mesta dostupnog samo odabranima i dobrog noćnog života, možda je baš Vaš izbor za nezaboravno proveden odmor\nLokacija : Kod parka gde se održava pijaca, na 70m od plaže. Smeštaj : Apartmani za tri osobe i dupleksi za pet osoba. Oprema : Kuhinjski blok, televizor, klima uređaj, kupatilo...\nVila KOSTAS I DESPINA je kompleks od više zgrada koji sadrži apartmane i duplex apartmane. Nalazi se u novom, mirnom delu Nea FLogite...\nVila na samoj plazi. Vila poseduje dvokrevetene, trokrevetne, cetvorokrevetne, petokrevetne apartmane, kao i cetvorokrevetne i petokrevetne duplexe. vecina apartmana ima direktan pogled ka moru...\nLokacija: 70m od plaže. Smeštaj: Studiji za dve ili tri osobe, apartmani za četiri osobe. Na prvom, drugom i trećem spratu...\nLokacija: 100 m od plaže Smeštaj: Veliki dupleks apartmani, nalaze se na prvom spratu Oprema: Kuhinjski blok, televizor, klima uređaj...\nLokacija: 100m od plaže. Smeštaj: Studiji za četiri osobe, apartmani za četiri i pet osoba na visokom prizemlju, prvom i drugom spratu...\nLokacija: Prvi red kuća od plaže, 5m od peska. Smeštaj: Apartmani za pet osoba. Oprema: Kuhinjski blok, televizor, klima uređaj, kupatilo, terasa. Ležajevi...\nApartmani Amazing View se nalazi u prvom redu vila u Nea Flogiti u centralnom delu preko puta...\nVila Anastasias House se nalaze na 50 metara od plaže, odmah do najpoznatijeg beach bara Halkidikija – Pastazi a preko puta hotela Mavridis. Vila poseduje petokrevetne, četvorokrevetne i trokrevetne apartmane kao i...\nApartmani ELI se nalaze na 80 metara od plaže,100 m od pijace ka Nea Mudanji. Apartmani su u prvom redu vila sa kojih se vidi more, ispred vile se nalazi park...\nApartmani ELI lux su novi apartmani koji su poćeli sa radom 2014.godine. Apartmani imaju kvadraturu oko 250 metara kvadratnih, poseduju 3 spavaće...\nAPARTMANI ANDONIS se nalaze ucentru letovališta na samo 20 m od obale. Sastoje se od spavaće sobe u kojoj je bračni ležaj, velikog dnevnog boravka u kome se...\nVILA SOTIRIS se nalazi preko puta fudbalskog igrališta na samo 80 m od obale. Apartmani su dvoprostorni, imaju jednu spavaću sobu i dnevni boravak...\nAPARTMANI SAKIS se nalaze u centru letovališta na samo 50 m od obale. Duplexi se sastoje od dve spavaće sobe od kojih je u jednoj...\nVILA SONJA se nalazi na početku letovališta, nekih 350 m od plaže i oko 10 minuta hoda od centra mesta. Raspolaže veoma komfornim dvokrevetnim...\nVila Elisavet se nalazi u prvom redu vila u Nea Flogiti u centralnom delu blizu glavnog setalista i preko puta Ostria bara na 15m od plaže...\nApartmani AGAPI se nalaze na 200 metara od plaže. Vila poseduje petokrevetne apartmane u prizemlju , četvorokrevetne app sa dve spavaće sobe na 1i2 sprat, i trokrevetne...\nApartmani Filo se nalaze na 40 metara od plaže,60 m do centralnog trga u Nea Flogiti. Vila raspolaže velikim prostranim apartmanima 1/5 I 1/4 .Svi apartmani imaju TV i AC cije je koriscenje...\nNa 50 km od Soluna, u mirnom delu Nea Flogite udaljen od plaže oko 120 metaraUsluga: najam smeštaja....\nUdaljen je oko 350 m od mora i centra ovog malog turističkog mesta. Objekat ima recepcijski lobi sa malim barom i terasom prema ulici. Najbliži super-market i pekara su udaljeni oko 50m...\nApartmani Viki spadaju u najkvalitetnije apartmane u našoj ponudi. Odlično su pozicionirani na svega 50 metara od plaže...\nObjekat poseduje komforne četvorokrevetne DUPLEX apartmane. Nalaze se na drugom spratu i sastoje se od: velikog dnevnog boravka sa kuhinjom (osnovna oprema za pripremanje...\nVila Andromahi nalazi se u novom, mirnom delu Nea FLogite. Udaljenost vile od plaže i šetališta iznosi 450m a od samog centra 900m. Vila Andromahi je kompletno nova vila...\nApartmani Anastasia se nalaze na 50 metara od plaže u samom centru Nea Flogite. Pekara i super market se nalaze u neprosrednoj blizini, a na samo 20 metara se nalazi restoran gde...\nVila starijeg datuma, sastoji se od apartmana na prvom spratu i svi su sa direktnim pogledom na more kroz zelenilo...\nZOZEF & MERY\nOdlična vila novijeg datuma, sastoji se od studija i apartmana na prizemlju i velikih dupleks apartmana na prvom spratu...\nLOKACIJA: Halkidiki, Nea Flogita, na šetalištu pored mora, 40m od plaže, u centru OPREMA: TWC, kuhinja sa rešoom, rernom, osnovnim posudjem, aspiratorom,...\nObjekat (apartmani) se nalazi u prvom redu kuća, na 30 metara od plaže. Jedan broj apartmana ima pogled na more…Trokrevetni apartmani poseduju: zasebnu kuhinju (sa osnovnom opremom za pripremanje...\nApartmanski smeštaj POLYTIMI nalazi se u mirnoj ulici u centralnom delu Nea Flogite na 60 metara udaljenosti od plaže...\nObjekat ELENI nalazi se na idealnoj lokaciji u prvom redu kuća na samo 20 metara udaljenosti od plaže i ima direktan pogled na more...\nApartmani NIKI se nalaze u centralnom delu Nea Flogite, u drugom redu kuća i udaljeni su oko 150 metara od mora...


Balkanske Aktuelnosti 43/2017 | TRT Srpski\nBalkanske Aktuelnosti 43/2017\nRezultati Balkan Barometra 2017 su pokazali da su nezaposlenost i opšte ekonomsko stanje i dalje glavni problemi svih balkanskih zemalja.\n24.10.2017 ~ 15.10.2018\nBalkanske Aktuelnosti 43\nSavet za regionalnu saradnju (RCC), institucija koja deluje na polju razvoja multistranačke saradnje balkanskih zemalja, objavila je izveštaj ¨Balkan barometar 2017¨. Publikacija koja se sastoji iz dva dela: istraživanje javnog mnjenja i istraživanje firmi, obuhvata podatke na raznim sferama sedam balkanskih zemalja i Turske. U našem današnjem programu ćemo govoriti o rezultatima publikacije u vezi javnog mnjenja na Balkanu.\nRezultati publikacije Balkan Barometar 2017. koji su obrađeni na oko 8 hiljada ispitanika iz Albanije, BiH, Hrvatske, Crne Gore, Kosova, Makedonije, Srbije i Turske, pokazuju da turski državljani ne poznaju dovoljno Balkan i da 40% njih čak ne može ni pretpostaviti opšte stanje na Balkanu. 84% ispitanika nije moglo da odgovori na pitanje da izabere zemlju na Balkanu u kojoj bi mogli živeti ili raditi. Samo 4% ispitanika se izjasnilo da je 2016. godine posetilo neku od balkanskih zemalja. Polovina njih je bila u BiH, a 1/3 je posetila Makedoniju.\nRezultati Balkan Barometra 2017 su pokazali da su nezaposlenost i opšte ekonomsko stanje i dalje glavni problemi svih balkanskih zemalja. Na pitanje koja su dva najveća problema u zemlji, 67% ispitanika je ukazalo na nezaposlenost, 46% na ekonomsku situaciju, 32% na korupciju i 16% na kriminal. Odgovori na ista pitanja u Turskoj su bili potpuno drugačiji. Naime, 48% ispitanika u Turskoj je ukazalo na bezbednost i terorizam, 44% na nezaposlenost, 37% na ekonomsku situaciju, a 14% na izbeglice. Samo 15% ispitanika u Turskoj i 12% na Balkanu se izjasnilo da dolazak izbeglica znači prosperitet za zemlju. Slično situaciji na Balkanu, ljudi u Turskoj su mnogo više zadovoljni materijalnim stanjem u sopstvenoj porodici nego aktuelnim ekonomskim stanjem u zemlji. Naime, 39% ispitanika u Turskoj je zadovoljno sopstvenim materijalnim stanjem, dok taj procenat na Balkanu iznosi 27%. Oko 27% ispitanika i u Turskoj i na Balkanu se izjasnilo da 2017. godine očekuje poboljšanje finansijske situacije. 36% ispitanika iz Turske se pribojava da bi u budućnosti mogli ostati bez posla, dok taj procenat na Balkanu iznosi 21. 43% naroda sedam balkanskih zemalja preferira rad u državnim institucijama, a u Turskoj 67%. Sve ovo pokazuje nepovjerenje prema privatnom sektoru.\nRezultati Balkan Barometra su pokazali da je 35% onih koji osećaju da su osiromašili. 80% ljudi u Turskoj veruje da se razlika prosperiteta između siromašnih i bogatih povećava iz dana u dan, dok taj procenat na Balkanu iznosi 88. 45% ispitanika na Balkanu razmišlja o odlasku na rad u inostranstvo, dok u Turskoj 25% njih razmišlja o ovom problemu, što pokazuje da su balkanske zemlje mnogo više usmerene migracijama.\nPoverenje vladi u Turskoj je na mnogo većem nivou od onog u balkanskim zemljama. Osim toga, poverenje ukazano državnim institucijama u Turskoj je na mnogo većem nivou nego na Balkanu. Na primer, poverenje ukazano vladi u Turskoj, prema ispitanicima, je 64%, poverenje sudu i sudstvu je 61%, a poverenje ukazano parlamentu je 57%. Poverenje prema istim institucijama na Balkanu je od 26 do 28%, što je na jako niskom nivou. 57% ispitanika u Turskoj veruje da se zakoni efikasno provode, dok samo 24% ispitanika sedam balkanskih zemalja veruje da se njihovi zakoni efikasno realizuju. 59% ispitanika u Turskoj veruje da se vlada efikasno bori protiv korupcije, dok na Balkanu, na regionalnom nivou, samo 23% ispitanika deli ovo mišljenje. Ovaj pokazatelj ukazuje da javno mnjenje očekuje poboljšanje na poljima vladavine prava i dobrog upravljanja.\nPodrška pristupu EU uglavnom se nastavlja i kod javnog mnjenja u Turskoj i na Balkanu. Zanimljivo je i to da je slična percepcija Turske i Balkana prema EU. Naime, 42% ispitanika i u Turskoj i na Balkanu veruje da je članstvo u EU dobra alternativa za njihove zemlje. 20% ispitanika smatra da članstvo u EU nije ni malo dobro, dok je 35% ispitanika suzdržano u svom mišljenju povodom ove teme. No, kada se zemlje pojedinačno analiziraju, javljaju se snažne razlike povodom ove teme. Na primer, samo 26% naroda u Srbiji i 31% u BiH smatraju da je članstvo u EU dobra alternativa. Sa druge strane, 81% u Albaniji i 90% naroda na Kosovu podržava mišljenje da je EU dobra alternativa za njihove zemlje. Za mnoge ispitanike, kako u Turskoj, tako i na Balkanu, članstvo u EU znači sloboda putovanja, ekonomski prosperitet i sloboda obrazovanja i rada unutar Unije. 34% ispitanika u Turskoj i 28% na Balkanu veruje da se članstvo u EU nikada neće ostvariti.\nBalkan Barometar 2017 sa svojim čitaocima je podelio i rezultate u vezi reakcije javnog mnjenja na polju obrazovanja, javnih usluga, saobraćajne infrastrukture i sl. Osim toga, sve ove teme su analizirane i sa aspekta poslovnog sveta i definisane su barijere koje se pojavljuju u poslovanju. Osnovni zaključak u poređenju Turske i balkanskih zemalja je da se Turska nalazi u mnogo boljoj poziciji. Osim toga, očekivanja u vezi budućnosti su mnogo optimističnija u Turskoj nego na Balkanu.\nTagovi: istraživanje , analiza , Turska , Balkan , Balkanske Aktuelnosti , Balkan Barometar 2017\nNovi uspeh turske vojne industrije: Pakistanska mornarica dobila najveći brod u inventaru 16.10.18 02:33:00


Vesti online / Vesti / Ekonomija / SAD: Britanci nam doneli novu opasnost\nRaste zabrinutost Amerikanaca za svoju ekonomiju\nAmerička kancelarija za finansijska istraživanja navela je u izveštaju da su rizici po američku ekonomiju i dalje u "srednjem" rasponu, ali da su pogoršani šokantnom pobedom opcije za "izlazak" Britanije iz EU na referendumu 23. juna, prenosi agencija Frans pres.\n"S obzirom da je ekonomija Velike Britanije, a posebno britanski finansijski sistem, visoko povezan sa ostatkom Evrope i SAD, ozbiljne nepovoljne posledice u Velikoj Britaniji mogle bi da predstavljaju opasnost po američku finansijsku stabilnost", piše u izveštaju.\nGlasanje za Bregzit uticalo je na oštar pad cena britanskih aktiva i prognoze privrednog rasta. Ono je takođe razlog zbog kojeg su američke Federalne rezerve odlučile da ne podižu kamatne stope na prošloj sednici Odbora za monetarnu politiku.\n"Gubitak poverenja može se sam po sebi uporno obnavljati, i indirektne posledice mogu proći neopaženo sve dok se ne dogodi stres na tržištima", navodi se u izveštaju.


pink.rs | KO JE RIČARD GRENEL: Kontroverzni diplomata, radikalan prema politici EU, a njegovo imenovanje za specijalnog izaslanika je NAJDIREKTNIJE UKLJUČENJE BELE KUĆE u pitanje Kosova (VIDEO)\nKO JE RIČARD GRENEL: Kontroverzni diplomata, radikalan prema politici EU, a njegovo imenovanje za specijalnog izaslanika je NAJDIREKTNIJE UKLJUČENJE BELE KUĆE u pitanje Kosova (VIDEO)\nIzvor: Pink.rs, Foto: Printscreen YouTube/NBC News ||\nAmerički predsednik Donald Tramp imenovao je Ričarda Grenela, aktuelnog američkog ambasadora u Nemačkoj za specijalnog predsedničkog izaslanika za pregovore Beograda i Prištine, a kako javljaju američki mediji, on bi trebalo da uporedo obavlja dve funkcije.\nGrenelovo ime pojavilo se u kontekstu dijaloga još prošlog decembra kada se u Berlinu sastao sa predsednikom tzv. Kosova Hašimom Tačijem, a za njega se zna da, kako mnogi kažu, ima istoriju neprijateljstva prema aktuelnim vlastima u Nemačkoj i EU.\nOvo je najdirektnije uključenje Bele kuće, odnosno predsednika Trampa, u rešavanje kosovskog pitanja, ocenjuje Zoran Milivojević, diplomata. Dodaje da je „na liniji“ Trampovo pismo iz decembra prošle godine, ali i kasnijih obraćanja za nacionalne praznike, kroz čestitke i slično, gde je izražavao želju da se direktno uključi.\n- Ovo znači da Tramp ima nameru da direktno učestvuje u ovim pregovorima i to na način koji podrazumeva njegovog direktnog portparola. To znači takođe da računaju da će posle sutrašnjih izbora na Kosovu pasti takse i da će se stvoriti uslovi za nastavak dijaloga – kaže Milivojević. Dodaje i da Bela kuća nastupa sa one pozicije koju je Tramp najavio i koju je administracija na neki način i promovisala prethodnih nekoliko meseci, a to je da o Kosovu treba razgovarati, da kompromis treba da dovede do rešenja, da se srpska pozicija uvažava i da se ovaj proces mora ubrzati.\n- Očigledno je da Bela kuća ima u vidu i predizbornu kampanju i izbore koji predstoje u narednih godinu dana, a interes joj je da se ova priča završi u ovom predsedničkom mandatu. Samim tim, ovaj poen bi se uknjižio u predizbornu kampanju i spoljnopolitičku agendu sa kojom će Bela kuća ići na ove izbore – kaže Milivojević.\nDodaje da se Grenel pamti po radikalnim pristupima i ka Evropi, i ka Nemačkoj, da nastupa direktno, „bez ograda“ i američka strana će prevashodno delovati preko njega u pregovorima Beograd-Priština.\n- Verujem da će biti arbitar kada je reč o stavu Amerike u budućim pregovorima, ukoliko se oni uopšte započnu – kaže Milivojević.\nAleksandar Vučić imenovao Verana Matića za specijalnog izaslanika za rešavanje pitanja nestalih sa Hrvatskom\nTramp podneo nominaciju Kraftove za ambasadora SAD u UN


Poznati pevač narodne muzike Marinko Rokvić preminuo je u 68. godini nakon borbe sa teškom bolešću. Svi su doboko verovali da će uspeti da se izbori i da će se vratiti publici i pesmi, ali nažalost umesto toga sve je pogodila vest o njegovoj smrti.\n- Preminuo je, ne mogu da pričam... - rekao je Nikola kroz suze, a isto je reagovao i njegov mlađi brat Marko: "Stvarno nisam u stanju da pričam, izvinite".\nA pre samo dve večeri, Nikola je, kako piše "Srpski telegraf" predosetio da se njegovom ocu bliži kraj, pa je na nastupu sa suzama u očima pevao pesmu "Med i slatko grožđe", a publika mu je skandirala na stihove "Umrem li biće to od srca".\n"S velikom tugom obaveštavamo javnost da je naš voljeni suprug, brat, otac i deda Marinko Rokvić, preminuo jutros nakon teške borbe sa kancerom pankreasa. Porodica u ovom neizmerno teškom trenutku moli da poštujete njenu privatnost. Detalji o datumu održavanja sahrane biće naknadno objavljeni”, saopštila je porodica Rokvić.\nVIDEO: Marinko peva Nikoli i Bojani


Premijer Srbije Aleksandar Vučić nije želeo danas da komentariše jučerašnje hapšenje više od 80 osoba, medju kojima su i nekadašnji visoki zvaničnici Srbije, ali je rekao da će pravosudje i nezavisni organi uvek imati podršku vlade za svoj rad. „Ne bih da komentarišem rad nadležnih instutucija. Želim im efikasan rad. To je njihova nadležnost i uvek će imati podršku vlade za svoj rad“, kazao je Vučić prilikom otvaranja deonice severne pristupne saobraćajnice mostu „Mihajlo Pupin“, od Ovčanskog do Pančevačkog puta kod Beograda. Upitan da prokomentariše ocenu predsednika Demokratske stranke Bojana Pajtića da je reč o politički motivisanim hapšenjima, Vučić je rekao da je to politički folklor i da se prilikom svakog hapšenja „čuju iste priče i izgovori“.\nU okviru borbe protiv korupcije policija je juče u Srbiji uhapsila više od 80 osoba, medju kojima i bivšeg ministra poljoprivrede, šumarstva i vodoprivrede i njegove pomoćnike. Vučić je izjavio i da Srbija želi najbolje odnose sa Bosnom i Hercegovinom i da neće ulaziti ni u kakve svadje sa bošnjačkim članom Predsedništva BiH Bakirom Izetbegovićem. „Treći put slušam kritike iz Sarajeva i treći put ću ih prećutati, jer Srbija želi najbolje odnose sa BiH“, kazao je Vučić komentarišući izjavu Izetbegovića da njegova podrška politici predsednika Republike Srpske Milorada Dodika predstavlja povratak politici „inata i konflikta“ zbog prethodne najave da će „gotovo cela Vlada Srbije prisustvovati obeležavanju Dana Republike Srpske 9. januara u Banjaluci“. Vučić je prilikom otvaranja deonice severne pristupne saobraćajnice mostu „Mihajlo Pupin“, od Ovčanskog do Pančevačkog puta kod Beograda, ponovio da Srbija poštuje teritorijalni integritet i suverenitet BiH, ali i da „voli Republiku Srpsku“.


Upravljanje otpadom i izgradnja reciklažnog dvorišta za područje Viteza, Travnika, Novog Travnika i Busovače - Vitez.info\nUpravljanje otpadom i izgradnja reciklažnog dvorišta za područje Viteza, Travnika, Novog Travnika i Busovače\nDanas je u prostorijama Ministarstva gospodarstva, na zahtjev načelnika općina Travnik, Novi Travnik, Vitez i Busovača, održan sastanak ministra gospodarstva Kantona Središnja Bosna s načelnicima tih općina na temu projekta Upravljanje otpadom i izgradnja reciklažnog dvorišta, koji bi se rješavao po modelu javno-privatnog partnerstva.\nNavedeni projekt realizirao bi se po Zakonu o javno-privatnom partnerstvu KSB donesenog 2018. godine, prema kojem je Ministarstvo gospodarstva prepoznato kao svojevrsna podrška u koordinaciji i realizaciji.\nProjekt je ocijenjen kao prioritetan za lokalne zajednice i naglašena je velika važnost da se učine prvi koraci u njegovoj realizaciji. S tim u vezi utvrđen je slijed koraka i aktivnosti, a sve u okviru odredbi spomenutog Zakona. Dogovorena je intenzivna suradnja i zajedničko djelovanje, te sinergija svih sudionika sastanka za što efikasniju realizaciju ovog projekta.\nMinistar gospodarstva iskazao je interes za intenziviranjem aktivnosti na realizaciji projekta, te stavio na raspolaganje kapacitete Ministarstva sukladno odredbama Zakona.


Vučić Muru: Srbija ne pristaje na poniženja - 26.06.2018, Sputnik Srbija\nVučić Muru: Srbija ne pristaje na poniženja\nPredsednik Srbije Aleksandar Vučić primio je političkog direktora Ministarstva spoljnih poslova Ujedinjenog Kraljevstva Ričarda Mura, sa kojim je razgovarao o... 26.06.2018, Sputnik Srbija\nPredsednik Srbije Aleksandar Vučić primio je političkog direktora Ministarstva spoljnih poslova Ujedinjenog Kraljevstva Ričarda Mura, sa kojim je razgovarao o bilateralnim odnosima i situaciji u regionu.\nPredsednik Vučić je izrazio interes Srbije za jačanje političkog dijaloga sa Ujedinjenim Kraljevstvom, kao i za razvoj ekonomske saradnje i povećanje broja i obima njihovih investicija. On je takođe zahvalio na podršci evrointegracijama Srbije.\nPredsednik Vučić je zahvalio Vladi Ujedinjenog Kraljevstva na posvećenosti Berlinskom procesu, čiji se Samit održava sledećeg meseca u Londonu.\nOn je rekao da su teme bezbednosti, koje će uz infrastrukturno i digitalno povezivanje regiona biti prioritet londonskog Samita, od velikog značaja za mir i stabilnost u regionu Zapadnog Balkana.\nPolitički direktor Mur je naglasio da je organizacija Samita izraz želje Ujedinjenog Kraljevstva da, uprkos izlasku iz Evropske unije, pokaže posvećenost regionu Zapadnog Balkana i njegovoj evropskoj budućnosti.


GODINA 2006: Najuspešnija za Bolivud - Dnevni list Danas\nPočetna » Kultura » GODINA 2006: Najuspešnija za Bolivud\nGODINA 2006: Najuspešnija za Bolivud\nGODINA 2006: Indijska bolivudska filmska industrija sa oduševljenjem će se sećati 2006. godine, pošto je reč o najuspešnijem periodu u njihovom radu, zahvaljujući novom pristupu pisanja scenarija, atraktivnim nastavcima i agresivnom marketingu. Skoro jedna četvrtina – 48 od 200 filmova, postigli su veliki uspeh na bioskopskim blagajnama.\nGODINA 2006: Indijska bolivudska filmska industrija sa oduševljenjem će se sećati 2006. godine, pošto je reč o najuspešnijem periodu u njihovom radu, zahvaljujući novom pristupu pisanja scenarija, atraktivnim nastavcima i agresivnom marketingu. Skoro jedna četvrtina – 48 od 200 filmova, postigli su veliki uspeh na bioskopskim blagajnama. Najveću zaradu ostvario je „Dhoom 2“ – 1.65 milijardi rupija (37 miliona dolara), dok je na drugom mestu prvi bolivudski superheroj „Krrish“ – 1.5 milijardi rupija (33 miliona dolara). Za razliku od 2005. godine, zabeležen je skok u zaradi od 40 posto. To nije čudno ako se zna da 2005. nijedan film nije uspeo da zaradi više od milijardu rupija, dok je 2006. to postiglo čak šest ostvarenja. S druge strane, prekomorska tržišta i dalje donose dobru zaradu, a interesantan je i podatak da je u SAD tokom 2006. godine, sedam bolivudskih filmova zaradilo više od dva miliona dolara, što je bolje od bilo kog ostvarenja van engleskog govornog područja, prema magazinu Forbes.


"Oprez i dalje važan, na mladima velika odgovornost"\nNacionalne vesti - Subota 22.05.2021 - 14:15\nDržavni sekretar u Ministarstvu zdravlja Mirsad Đerlek kazao je danas da epidemije ne prate matematičke progresije i da treba biti još uvek oprezan, ali da je trenutna situacija ohrabrujuća, jer je u Srbiji trenutno manje od 2.000 osoba hospitalizovano zbog kovida-19.\nOn je za RTS naveo da je „teško licitirati datumima“ kada bi moglo da dođe do daljeg popuštanja protivepidemioloških mera, ali da je Srbija „na dva, tri koraka“ od broja od 50 odsto imunizovanih građana.\n„Trenutno je prvom dozom vakcine imunizovano 2,37 miliona punoletnih građana, dok je drugu dozu primilo 1,87 miliona punoletnih… U Beogradu je 48 odsto primilo prvu dozu“, naveo je Đerlek.\nPrema njegovim rečima, veća odgovornost za dalji uspeh vakcinacije sada leži na lokalnim samoupravama i njihovim zdravstvenim sistemima.\n„Slabija vakcinacija je tamo gde je bila loša organizacija i nezainteresovanosti (lokalnih vlasti). Učinićemo da na tim područjima iskoristimo sve moguće motive i animiramo javnost… Trenutno imamo 225 mobilnih vakcinalnih punktova, a još ćemo povećati broj mobilnih ekipa“, rekao je Đerlek.\nOn je ponovio poziv mladim ljudima da iskoriste dovoljan broj vakcina i da se imunizuju i da epidemiji ne dopuste „da zbog nje izgube ijedan dan normalnog života“.


Sarajevski behar i odumiranje morala - Ivan Ejub Kostić - Peščanik\nSarajevski behar i odumiranje morala\nIvan Ejub Kostić11/04/2015\nBiti u Sarajevu u proleće kada behari cvatu je velika privilegija. Međutim, kada posedujete pasoš zemlje koja je ovaj divan i veseo grad sistematično uništavala preko tri godine mnogo toga vas u ovom gradu suočava sa uznemirujućim osećajem težine, mučnine i stida. Sarajevo se danas, dvadeset tri godine posle početka opsade, nakon zimskih meseci budi kao medved iz dubokog zimskog sna. Građani su svesni da su zbog velikog broja turista proleće i leto vreme kada mogu da zarade pristojan novac nevoljno prihvatajući ulogu ratnih žrtava nesposobnih da stvore funkcionalnu i odgovornu državu; ulogu u koju su ih uspešno ugurali srpski nacionalisti i “evropski kolonijalisti” uz pomoć domaćih političara. Etnonacionalističke partije svakodnevno agresivno nameću identitetsku politiku ostavljajući po strani egzistencijalna pitanja i ekonomski razvoj, pitanja koja zapravo najviše zanimaju građane Bosne i Hercegovine (BiH). Manipulacijom identitetske politike i zloupotrebom postratnih osećanja domaća politička garnitura i međunarodni gospodari sudbina “običnih” i “malih” ljudi pune svoje džepove sejući za sobom glad i bedu. Napori da država postane ekonomski samoodrživa praktično da ne postoje. Aktuelna politika koju vode političari Federacije BiH se svodi na razglabanje o prošlosti i pitanje identiteta bez svesti o sutrašnjici, o budućnosti, zbog čega su građani Sarajeva primorani da put iz teške situacije traže u nametnutim (samo)viktimizujućim predstavama. “Turizam rata” je apsolutno dominantan, dok se status kolonije mučno očitava kada veliki broj evropskih birokrata na privremenom radu u BiH zajedno s kauč surferima i pomodnim hipsterima željnih “sigurne” egzotike zaposednu grad kako bi noć proveli opuštajući se uz sevdalinke i samozadovoljno gledali domaće stanovništvo poput životinja u zoološkom vrtu u njihovom karasevdahu i siromaštvu. Takođe, Sarajlije su zbog ekonomskog stanja primorane da u sve većoj meri pristaju na prinudnu orijentalizaciju i ekscentrične potrebe evropocentričnog konzumerizma, prodajući Sarajevo kao grad iz 1001 noći na periferiji Evrope, kao dozvoljeno zabranjeno voće na međi između orijenta i hrišćanske Evrope gde možete da uživate u orijentalnim gurmanlucima i slastima turskih slatkiša i da osetite “miris” šiše, rata i orijenta, a da ne napustite evropski kontinent. Ovakva slika Sarajeva i pored njegove prelepe i značajne osmanske zaostavštine ne odgovara činjenici da je ovaj grad pre svega evropski grad i da je prirodno da se u tom pravcu i razvija, naravno, ne zanemarujući svoje islamsko nasleđe. Na kraju, gledajući iz perspektive islamske civilizacije najveća specifičnost južnoslovenskih muslimana i mogućnost njihovog doprinosa samoj islamsko-orijentalnoj civilizaciji je ležala, a i dalje leži, u činjenici da su oni autohtoni Evropljani i da su kao takvi oduvek predstavljali značajan most između dve komšijske civilizacije.\nMeđutim, za “bolesno” stanje u kome se danas nalaze Sarajevo i BiH apsolutno najveću krivicu i dalje snosi maligna i destruktivna politika koju preko sto godina vodi Srbija. Republika Srpska se nije distancirala od ratne politike “Velike Srbije” koja se vodila idejom etnički čiste teritorije s ciljem da je pripoji Srbiji. Politika koju Dodik danas vodi ima za cilj opstrukciju državnog uređenja i držanje BiH u blokadi s idejom da “mirnim” sredstvima dovede do njenog kolapsa kako bi se ostvarili nezavisnost Republike Srpske i njeno sjedinjenje sa Srbijom. Ideja “Velike Srbije” koja nije dovršena za vreme rata devedesetih godina se odlučno sprovodi i u “miru”. Zbog podrške srpskih vlasti Republici Srpskoj, Sarajevo je i danas posle dvadeset tri godine od početka opsade i dalje grad koji je na bolesno perverzan način pod srpskom blokadom. Stanje u kome se nalaze Sarajevo i BiH nepogrešivo ukazuje i na odgovornost građana Srbije koji svojom višedecenijskom podrškom velikosrpskoj politici i danas odobravaju iredentističku politiku Republike Srpske. Međutim, oni koji se u Srbiji nadaju raspadu BiH morali bi da znaju da ako bi se jednog dana i pretočila u stvarnost toliko priželjkivana nebeska velika Srbija koja bi obuhvatila sve Srbe u jednoj državi, do njene realizacije bi došlo na jedan krajnje “nenebeski” način – genocidom i najvećom klanicom nedužnih civila nakon Drugog svetskog rata na tlu Evrope. Svako ko u Srbiji ima imalo morala i integriteta morao bi da se odlučno suprotstavi mogućem sjedinjavanju Srbije s etnički očišćenom teritorijom natopljenom krvlju nedužnih civila. Jedna od ključnih uloga za opstanak BiH je tokom istorije uvek bila na Beogradu. Kao što je Beograd najodgovorniji za bezumno razaranje BiH tokom devedesetih godina, tako je i danas politika Srbije prema Republici Srpskoj jedan od najvažnijih preduslova za normalizaciju prilika u BiH. Beograd mora da bespogovorno prekine podršku višedecenijskoj iredentističkoj politici koju danas personifikuje Milorad Dodik. Ključnu ulogu u tom procesu bi morale da imaju nove snage, to jest, mladi ljudi u Srbiji, što je, kako trenutno stoje stvari, maltene nemoguće zbog njihove apolitičnosti i nezainteresovanosti za suočavanje s gresima iz prošlosti naroda kome pripadaju.\nŠetajući Sarajevom i gledajući u zgrade koje su i dalje pune rupa od snajperskih hitaca i gelera ne mogu a da ne osetim dodatan stid zbog svesti da u Beogradu nije “in” da se priča o mučnim temama poput odgovornosti Srbije za opsadu Sarajeva, već je jednostavnije da se primeni opšta relativizacija i da se pribegne amneziji i indolentnosti. Pored sveprisutnog konformizma, problem kod mlađih generacija predstavlja i neznanje, i što je još važnije odsustvo želje da se suoče s činjenicama o političkoj odgovornosti koju Srbija ima za stanje u regionu. Posledica “slepila” kod mlađih generacija se očitava u zastrašujućoj relativizaciji prošlosti koja izaziva osećaj da i dalje uveliko živimo u mraku.\nNaravno, načelnik generalštaba neće nikada odgovarati za potencijalno počinjene zločine jer uživa apsolutnu zaštitu vlasti, kao i prećutnu saglasnost srpskog naroda s politikom Srbije iz devedesetih godina. Isto tako ni Aleksandar Vučić nikada neće snositi nikakvu odgovornost za svoje političko delovanje tokom ratnih godina, kao ni za aktivno podržavanje ratnih zločinaca Radovana Karadžića i Ratka Mladića. Garant Aleksandru Vučiću da nikada neće biti suočen s odgovornošću za svoje postupke je sam srpski narod, koji ga je nagradio za njegovo političko delovanje ubedljivom pobedom na izborima. Ovakvo stanje pokazuje bolje nego ikada simpatije koje srpski narod suštinski gaji prema ratnohuškačkoj politici “Velike Srbije”, koja je uvidevši “greške” iz prošlosti doživela kvazi katarzu pokajanja i transformaciju u proevrospku politiku s ciljem da nastavi da traži ostvarenje velikosprskih ideja drugim sredstvima nekada u budućnosti. Zbog toga ne treba biti u iluziji da građani Srbije nisu svesni da je Aleksandar Vučić i dalje isti onaj opsesivno agresivni političar ultranacionalističkih opredeljenja, koji je do pre koju godine branio Radovana Karadžića i lepio plakate najvećeg “srpskog heroja” Ratka Mladića preko imena ulice Zorana Đinđića. Svi u Srbiji znaju da je to isti onaj mladić koji se devedesetih godina vozio po obodima opkoljenog Sarajeva u džipu na kojem je trofejno stajala lobanja ubijenog Bošnjaka.\nU izjavi datoj Slobodnoj Evropi i poslednjem tekstu objavljenom na sajtu Peščanika Vesna Pešić je sjajno ukazala na dve krucijalne stvari koje svedoče da je Srbija i dalje u kandžama nacionalističke politike i sistema vrednosti gde se naređenje ne odbija ma kakvo god ono bilo. Vučićevo ultranacionalističko uverenje – “Mi” nasuprot “oni” – nepogrešivo odaju “sitnice“ poput ideje o spasavanju petodnevne bebe “druge veroispovesti”, koja je nastradala u padu helikoptera kao posledica nemanja hrabrosti generala Bandića da odbije naređenje ministra odbrane Gašića da helikopter sleti na Surčinski aerodrom. Na isti način tokom ratova devedesetih godina uposlenici danas “reformisane” vojske nisu imali hrabrosti (ili nisu želeli) da odbijaju najstravičnija naređenja pretpostavljenih, koja su na kraju (in)direktno rezultirala najužasnijim pokoljima civilnog stanovništva na prostorima BiH, Kosova i Srbije i najdužom opsadom jednoga grada u modernoj istoriji.\nOvih dana je prošla još jedna godišnjica opsade Sarajeva. U Srbiji se malo ko i setio ovog užasnog dana. Ako su mediji i preneli vest o godišnjici, ona je bila sporedna i bezlična kao da Srbija nije imala nikakve veze s višegodišnjim silovanjem građana Sarajeva i tog divnog grada. Situacija u kojoj se Srbija danas nalazi predstavlja potpuni poraz pravde i odsustvo morala i ljudskosti. Ona tragično svedoči o suštinskoj opredeljenosti srpskog naroda za nacionalističku politiku ekstremno desničarskih ideja, kao i o odsustvu najelementarnije potrebe građana Srbije za pokajanjem i suočavanjem s prošlošću. Ove gorke činjenice, nakon mnogih proživljenih užasa, bi najpre u budućnosti morali da budu svesni narodi koji žive sa Srbima i pored njih, te da budu u stalnom stanju pripravnosti na moguće aktiviranje bezumne velikosrpske politike.


Vrelo Bioštica: Višak trećina zaposlenih | Palelive.com\nPočetna Regija Sokolac Vrelo Bioštica: Višak trećina zaposlenih\nVrelo Bioštica: Višak trećina zaposlenih\nSOKOLAC – U Javnom komunalnom preduzeću vodovod i kanalizacija “Vrelo Bioštica” iz Sokoca u toku stečajnog postupka biće izvršena racionalizacija i nova sistematizacija radnih mjesta, dok će oko 30 odsto zaposlenih biti proglašeni viškom radne snage.\nStečajni upravnik ovog preduzeća Radomir Jokić rekao je danas Srni da će tokom stečajnog postupka biti nastavljeno poslovanje.\nOn je rekao da obaveze firme premašuju petogodišnji prihod ovog preduzeća.\nOkružni privredni sud u Istočnom Sarajevu ranije je otvorio stečajni postupak, nakon što je prethodno utvrđeno da je preduzeće nelikvidno, te da su ispunjeni svi uslovi za pokretanje stečajnog postupka.\nPrethodni članakŠkrbić obećao pomoć Domu zdravlja Istočno Novo Sarajevo\nNaredni članakČajniče traži pomoć, opštinska kasa prazna


„Pilotiranje“ Zakona o sprečavanju nasilja u porodici - Autonomni ženski centar\n„Pilotiranje“ Zakona o sprečavanju nasilja u porodici\nAutonomni ženski centar, u saradnji sa UNDP - Srbija, uz saglasnost Ministarstva pravde, uključen je u „pilotiranje“ primene novog Zakona o sprečavanju nasilja u porodici, čija zvanična primena počinje 1. juna 2017. godine.\nNa predlog AŽC-a i UNDP, uz saglasnost Ministarstva pravde, izabrane su tri opštine u Srbiji (Čačak, Užice i Kruševac) u kojima će se probno organizovati sastanci grupe za saradnju i koordinaciju, a imajući u vidu novine u organizovanju i sprovođenju saradnje i koordinacije između nadležnih organa i ustanova, uključujući primenu hitnih mera zaštite.\nTim povodom, UNDP je organizovao dva stručna sastanka sa profesionalcima iz relevantnih organa i ustanova – javno tužilaštvo, policijske uprave i centre za socijalni rad, iz izabranih opština, na kojima su razmatrane novine u Zakonu o sprečavanju nasilja u porodici, postupanje u skladu sa procenom rizika, planiranje rada grupe za saradnju i koordinaciju, izrada individualnog plana zaštite.\nNakon stručnih sastanka planirana je mentorska podrška u organizovanju sastanaka grupe za saradnju i koordinaciju, usklađeno sa pravilima koje postavlja Zakon. Cilj ovih aktivnosti je da se u realnim situacijama ustanove potrebe za dopunom zakonskih rešenja koje bi mogle da se uključe u podzakonska akta koja prate ovaj Zakon.


Pentagon već primjenjuje neke od preporuka Studijske grupe za Irak\nNeke od ključnih preporuka Studijske grupe za Irak – koje su objavljene u srijedu – odnose se na promjene vojne strategije. Kako iz Pentagona javlja Al Pesin, američka je vojska u Iraku već počela da primjenjuje neke od predočenih savjeta, i prije no što je izvještaj objavljen.\nNa vrhu spiska od ukupno 79 prijedloga – čiji je cilj uspješno okončanje iračke misije – nalaze se savjeti koji se odnose na modifikaciju vojne strategije. Kako je objasnio bivši kongresmen Li Hamilton, jedan od ko-predsjedavajućih Studijske grupe, glavni cilj je - početak procesa odgovornog povlačenja borbenih snaga iz Iraka. Do početka 2008. glavnina borbenih trupa trebalo bi da bude izvan Iraka, podsjeća Li Hamilton:\n"Naša primarna misija trebalo bi da bude podrška iračkoj vojsci, koja će od nas preuzeti odgovornost za izvođenje borbenih operacija."\nMisija podrške bi se, kako se preporučuje, sastojala u logistici, održavanju komunikacija, transporta i pomoći vazduhoplovnih snaga. Pored toga ta misija bi podrazumijevala podršku u stvaranju snaga za brzo reagovanje i značajnu uloga u borbi protiv terorista al-Kaide. Centralni aspekt američkog vojnog angažmana u budućnosti bi trebalo da bude obuka iračke vojske. Broj američkih instruktora bi sa 4 hiljade – koliko ih je sada – trebalo da naraste na 20 hiljada. Savjetuje se raspored američkih instruktora i u manje iračke jedinice, koje broje do 100 vojnika. Instruktorski posao bi trebalo povjeriti najboljim američkim vojnicima, koji bi za to trebalo da budu adekvatno nagrađeni. Bivši američki sekretar za odbranu Vilijem Peri, takođe član dvostranačke Studjske grupe za Irak kaže:\n«Iračanima je potrebna efikasna praktična obuka. To se može najbolje sprovesti ako im u blizini kao uzor budu služili kvalitetni američki stručnjaci».\nPeri ističe da se broj instruktora može povećati i bez slanja dodatnih trupa u Irak, gdje je trenutno razmješteno 140 hiljada američkih vojnika. Član panela, bivši senator Čarls Rob dodaje da promjena primarnog fokusa sa borbenih operacija na obuku iračkih trupa podrazumijeva značajan zaokret u politici.\nStudijska grupa takođe je savjetovala bolje opremanje iračke vojske i poboljšanje američkih obavještajnih djelatnosti, kako bi se situacija u Iraku bolje razumjela. Navodi se kako predsjednik Buš u saradnji sa Kongresom treba da osigura da se američka vojna sposobnost na globalnom nivou obnovi i ojača uporedo sa redukcijom borbene misije u Iraku.\nNeke od ovih savjeta, međutim, već smo – u nekoj formi - čuli od američkih generala, koji odavno naglašavaju važnost profesionalne obuke iračke vojske. O tome je, primjera radi, prije mjesec u Kongresu govorio i general Džon Abizaid, komandant američkih snaga na Bliskom istoku. Rekao je da u iračkim jedinicama treba rasporediti više američkih instruktora, «koji će ubrzati osposobljavanje tih jedinica za borbu s pobunjenicima». Abizaidov komandant u Iraku, general Džordž Kejsi je rekao da bi se adekvatna obuka iračkih snaga mogla obaviti za 16 mjeseci, što je rok koji je sugerisala i Studijska grupa za Irak – početak 2008.\nMeđutim, vojni analitičar Mišel Flaurnoj iz Centra za strateške i međunarodne studije u Vašingtonu, smatra da Bijela kuća, u konačnom, neće poslušati savjete Studijske grupe.\n"Ako se sjetite šta su visoki vladini zvaničnici još prije nekoliko dana govorili na televiziji, onda znate da vlada smatra da situaciju u Iraku drži pod kontrolom. Promjena će vjerojatno biti, međutim one neće biti u skladu sa savjetima Studijske grupe» .\nAko se pak neki od savjeta i budu prihvatili, konkretne promjene politike u Iraku mogu se očekivati tek za nekoliko sedmica. Za Mišel Flaurnoj ipak je najvažnije to što je objavom ovog dokumenta počeo «nacionalni dijalog o Iraku».


Kada napišemo Anđela Vujović, možda neće svi znati o kome se radi, ali ako pojasnimo da je reč o Angellini, sigurni smo da već počnete da pevušite "Pile moje" i njene druge hitove. Najnovijom pesmom "Gad", koju je snimila u duetu sa Pinkovom zvezdicom Teodorom Tarom Stojanović, izbila je na prvo mesto u kategoriji "trending" na Jutjubu, što znači da je trenutno upravo ova numera najslušanija u Srbiji.\nOva crnka fenomenalnog glasa je veoma mlada ostvarila uspeh u muzičkim vodama, uprkos tome što su se roditelji bunili i protivili tome da im se naslednica bavi muzikom.\nAnđela Vujović, Angellina\nAnđela se zbog svoje ljubavi prema muzici ispisala iz srednje škole, koju je potom završila vanredno, dok danas uspešno završava i fakultet.\nCela Srbija bruji o njoj, a zaboravili ste šta je bilo PRE ŠEST GODINA: Pevačica se malo stidi tog poteza, a od porodice - UDARAC\nŠta je ova mlada dama rekla o izazovima sa kojima se susrela, momku, ali i kako on reaguje na njene udvarače, pogledajte u videu:\nAngelina o dečku i udvaračima


Đokić je ocenio značajnim i uspešnim današnji sastanak vladajuće koalicije, koja ima odgovornost da upravlja najznačajnijim poslovima i aktivnostima u Republici Srpskoj, te na taj način i u BiH u ime Srpske, piše Srpskainfo.\n– Više godina se oseća zastoj i javljaju se brojne prepreke u BiH koje usporavaju njen razvoj, a na taj način se i direktno odražavaju negativno na razvoj Republike Srpske. Želimo da izađemo iz te vrste blokade, a jedini način, kada osetite da postoji problem, jeste da pozovete na dijalog onog za koga mislite da je deo tog problema – rekao je Đokić novinarima na Mrakovici nakon sastanka vladajuće koalicije.\nOn smatra da je potrebno pokrenuti dijalog o spornim pitanjima, koja u ovom času onemogućavaju razvoj u BiH, ali i u Republici Srpskoj.\n– To nije poziv na bilo kakve sukobe niti na rat, kao što je neko već počeo da komentariše da Republika Srpska želi da izazove oružane sukobe. Pa kome je to danas stalo da daje svoje sinove i gubi svoje domove? Ta iskustva iz rata su nam svima poznati i to nijedan normalan čovek u ovoj zemlji ne bi trebalo da poželi da se desi – rekao je Đokić.\nSastanak vladajuće koalicije na Mrakovici\nOn je istakao da se želi na miran način kroz dijalog ukazati na probleme, te ponuditi rešenje, ali da ako to nije moguće onda se mora ponuditi krajnje rešenje koje je u najboljem interesu srpskog naroda, ali i Republike Srpske i odnosa u BiH.\nGovoreći o zaduženju Srpske na Londonskoj berzi, Đokić je rekao da je ohrabrujuća vest da je Srpska prihvaćena kao važan ekonomski i politički subjekt u svetu i da na tako prestižnom mestu kao što je Londonska berza može da trguje.\n– To znači da ljudi veruju u Republiku Srpsku i da znaju da ona ima kapacitet da izvršava svoje finansijske obaveze u budućnosti – rekao je Đokić.\nDrama u Zenici: Mladić pretio da će se ubiti zbog LJUBAVNIH PROBLEMA\nU zeničkom naselju Radakovo sinoć se odvijala prava drama kada je, još nepoznati, Zeničanin pretio da će se ubiti.\n"TO BI BILA KATASTROFA" Vučić: Jedna velika sila kreće u zvanično traženje povlačenja KFOR-a i Umnik-a\n(UŽIVO) ĐOKOVIĆ - FOKINA Novak "ubacio u treću brzinu" i još jednom uzeo brejk!


SAM :: Projekti i Međunarodna saradnja\nKroz saradnju sa različitim međunarodnim institucijama i partnerima, sprovodimo projekte usmerenih na unapređenje menadžerske profesije, jačanje preduzetništva, promocije budućih zanimanja i podizanja svesti o cirkularnim migracijama.\nProjekat “Cirkularne migracije” trajaće devet meseci i obuhvatiće istraživanje, sedam događaja na temu odliva mozgova kao i promovisanje plaćenih praksi za studente i promovisanje cirkularne migracije. Za sprovođenje ovog projekta, Švajcarska će pružiti ekspertsku i finansijsku podršku.\nSrpska asocijacija menadžera jedan je od partnera na ERASMUS projektu Advanced Data Analytics in Business (ADA) u okviru koga u partnerstvu sa četiri najveća univerziteta u Srbiji (Univerzitet u Novom Sadu, Beogradu, Nišu i Kragujevcu) i partnerima iz EU učestvuje na projektu stvaranja stručnjaka iz oblasti analize poslovnih podataka (Advanced Data Analytics in Business).\n„Šansa za novi početak“ je projekat koji je trajao 22 meseca tokom 2015. i 2016. godine, tokom kojih je podsticao preduzetničke incijative u Srbiji. Projekat je predstavio 200 preduzetničkih inicijativa na Sajmovima preduzetništva održanim 11 gradova i regiona u Srbiji - u Nišu, Kruševcu, Subotici, Somboru, Kragujevcu, Leskovcu, Užicu, Beogradu, Čačku, Valjevu i Novom Pazaru. Sajmovi su obezbedili za posetioce ideje za ulaganje, predavanja i relevantne informacije o preduzetništvu. Projekat je sproveden u saradnji sa organizacijom ENECA, Privrednom komorom Srbije (PKS) i regionalnim privredenim komorama u Srbiji, Ministarstvom privrede, Ministarstvom za državnu upravu i lokalnu samoupravu, Nacionalnom službom za zapošljavanje (NSZ), Razvojnom agencijom Srbije (RAS) i mnogobrojnim lokalnim organizacijama.\nViše o projektu http://novipocetak.org.rs/


Objavljena lista kompanija na udaru novih američkih sankcija - 03.03.2021, Sputnik Srbija\nMinistarstvo trgovine SAD objavilo je spisak od 14 organizacija iz Rusije, Nemačke i Švajcarske koje podležu izvoznim ograničenjima. 03.03.2021, Sputnik Srbija\nPrema spisku objavljenom u američkom federalnom registru sankcije su uvedene protiv 10 kompanija i struktura iz Rusije. U pitanju su 27. naučni centar Ministarstva odbrane Rusije, zatim kompanije „Himed“, „Femteko“, „Interlab“, „Labinvest“, „Analit prodakts“, „Interteh instruments“, „RAU FARM“ i „Regionsnab“, kao i grupa kompanija „Farmkontrakt“.\nNa crnu listu američkog Ministarstva trgovine dospele su i tri nemačke kompanije i jedna kompanija iz Švajcarske.\nAmerika uvodi nove sankcije i ne namerava da resetuje odnose sa Rusijom\nObjašnjenje Ministarstva je da uvodi zahtev za dobijanje licence za izvoz, ponovni izvoz ili prenos brojne robe licima sa tog spiska. Spisak Ministarstva trgovine SAD pojavljuje se u dokumentima pripremljenim za objavljivanje u federalnom registru 3. marta.\nRanije je američko Ministarstvo saopštilo da uvodi takve mere „kao odgovor na aktivnost povezanu sa hemijskim oružjem i sa širenjem opasnih supstanci“.\nMinistarstvo finansija Sjedinjenih Američkih Država objavilo je u utorak spisak Rusa i organizacija protiv kojih Vašington uvodi sankcije zbog situacije oko ruskog opozicionara i blogera Alekseja Navaljnog.


Zvornik: Održana jednodnevna obuka za poljoprivredne proizvođače - infoBirač\nCilj obuke je da se poljoprivredni proizvođači upoznaju sa novostima i da im se prenese šta je to što treba da urade da bi ostvarili podsticaje po važećim pravilnicima, rekla je Radinka Mićić iz Resora za pružanje stručnih usluga u poljoprivredi.\n– Кao i svake godine prezentujemo im šta su to preduslovi koje je neophodno da ispune u smislu registra, plaćanja obaveza koje su bitne da bi ostvarili prava i ukoliko su izvršili neka ulaganja u kapitalne investicije šta treba da urade da bi se eventualno podsticaj i dobio. Bitno nam je da što više poljoprivrednika dođe do informacija o tome na šta imaju pravo, da saznaju šta su još eventualni preduslovi koje treba da ostvare da bi se zaokružio taj proces i da zaista ta sredstva i dobije onaj ko se bavi proizvodnjom i ima pravo po pravilnicima – rekla je Mićićeva.\n– U martu prošle godine setu obrazaca za upis poljoprivrednog zemljišta dodat je obrazac br. 8 u koji se mogu upisati poljoprivredne površine ukoliko vlasnik zemljišta nije fizički prisutan. To znači da se onome ko obrađuje to poljoprivredeno zemljište u dužem vremenskom periodu i dobije saglasnost od vlasnika da može da ga upiše u svoj registar, ovim obrascem to pravo omogućuje. On pod moralnom i krivičnom odgovornošću izjavljuje da jedini obrađuje tu parcelu i na taj način se evidentira njegov usjev i uvećava površina u njegovom gazdinstvu. To je vrlo korisno za poljoprivrednike, ali je važno i za lokalne zajednice i republičke organe, da se vidi sa kojim površinama i resursima zaista raspolažemo, šta se to na našim površinama sije, koji je stočni fond kojim raspolažemo da bi se stvorila prava slika u ovoj oblasti – kaže Mićićeva.